cyanic-selkie/wikianc huggingface dataset:
പതാക
thumb|alt=A flag flies from a flagpole against the sky. The flag is red, divided in four by a white cross, the vertical bar of which is shifted toward the flagpole.|The oldest [[state flag still in use is Denmark's 13th-century Dannebrog.]] thumb|350px|A world map showing most national flags. അധികാരത്തിന്റേയോ അധീശത്വത്തിന്റേയോ ചിഹ്നമായ ഒരു അടയാളമോ നിറമോ, സാധാരണ രീതിയിൽ ഒരു തുണിയിൽരേഖപ്പെടുത്തി, വിളംബരം ചെയ്യാനാണ് പതാക ഉപയോഗിക്കുന്നത്. ഒരു ദണ്ഡിന്റെ അറ്റത്ത് കെട്ടി, വീശിക്കാണിച്ചുകൊണ്ടോ, ഉയരത്തിൽ കെട്ടുനിർത്തിയോ, ശരീരത്തിൽ വസ്ത്രങ്ങളിലും മറ്റും ധരിച്ചുകൊണ്ടോ ഇവ പ്രദർശിപ്പിച്ചുവരുന്നു. ഒരു രാജ്യത്തെ പ്രതിനിധീകരിക്കുന്നതിനും പതാക ഉപയോഗിക്കുന്നു. പതാകകൾ ആദ്യമായി ഉപയോഗിച്ചത് യുദ്ധക്കളങ്ങളിലാണ്. രാജ്യങ്ങളുടെ ദേശീയ പതാകകൾ ദേശീയപ്രാധാന്യമുള്ളതും ദേശസ്നേഹത്തെ കാണിക്കുന്നതുമാണ്.
പതാകകളെ കൊടികൾ എന്നും പറയാറുണ്ട്.
പലതരം പതാകകൾ
പുറം കടലുകളിൽ കപ്പലുകളും ബോട്ടുകളും ഏത് രാജ്യത്തിന്റേതാണെന്ന് തിരിച്ചറിയുന്നതിനും വളരെയകലെ നിന്ന് തന്നെ കാണുന്നതിനും ഉയരത്തിൽ പതാകകൾ കെട്ടാറുണ്ട്. കളിക്കളങ്ങളുടെ അതിരുകൾ നിർണ്ണയിക്കുന്നതിനും കാൽപന്തുകളിയിൽ കളിക്കളത്തിന് വശങ്ങളിൽ നിന്ന് കളികൾ നിയന്ത്രിക്കുന്നവരും പതാകകൾ ഉപയോഗിക്കാറുണ്ട്. രാഷ്ട്രീയ പാർട്ടികളും മതങ്ങളും സംഘടനകളും, സ്വന്തം അസ്തിത്വവുമായി ബന്ധപ്പെടുത്തി, പല തരത്തിലുള്ള പതാകകൾ ഉപയോഗിക്കാറുണ്ട്.
ഇത് കൂടികാണുക
വർഗ്ഗം:ദേശീയ പ്രതീകങ്ങൾ വർഗ്ഗം:പതാകകൾ
തിമിംഗലം (ചലച്ചിത്രം)
ക്രോസ്ബെൽറ്റ് മണി സംവിധാനം ചെയ്ത് 1983 ൽ പുറത്തിറങ്ങിയ ഒരു മലയാള സിനിമയാണ് തിമിംഗലം. ഈ ചിത്രത്തിൽ ശങ്കർ, ബാലൻ കെ. നായർ, കെ.പി. ഉമ്മർ, കെ.ആർ. വിജയ എന്നിവർ പ്രധാന കഥാപാത്രങ്ങളെ അവതരിപ്പിച്ചു. ചിത്രത്തിലെ ചുനക്കര രാമൻകുട്ടി എഴുതിയ ഗാനങ്ങൾക്ക് ഈണം പകർന്നത് ജി. ദേവരാജനാണ്.
ഗാനങ്ങൾ
ചുനക്കര രാമൻകുട്ടി രചിച്ച ഈ ചിത്രത്തിലെ ഗാനങ്ങൾക്ക് ജി. ദേവരാജൻ സംഗീതം നൽകി.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:ചുനക്കര- ദേവരാജൻ ഗാനങ്ങൾ വർഗ്ഗം:ചുനക്കര രാമൻ കുട്ടിയുടെ ഗാനങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:ക്രോസ്ബെൽറ്റ് മണി സംവിധാനം ചെയ്ത മലയാള ചലച്ചിത്രങ്ങൾ വർഗ്ഗം:ചക്രപാണി ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ചേരി വിശ്വനാഥ് കഥ, തിരക്കഥ സംഭാഷണം രചിച്ച സിനിമകൾ
മഞ്ഞക്കൂരി
കേരളത്തിലെ കായൽ പ്രദേശങ്ങളിലും നദികളിലും കണ്ടുവരുന്ന ഒരു മത്സ്യമാണ് മഞ്ഞക്കൂരി. . ഇംഗ്ലീഷിൽ Asian sun catfish എന്ന് അറിയുന്നു മഞ്ഞക്കൂരിയുടെ ജന്മദേശം കേരളമാണെന്ന് കരുതുന്നു. ജലമലിനീകരണം മൂലം വംശനാശം സംഭവിച്ചുകൊണ്ടിരിക്കുന്ന ഒരു മത്സ്യമാണിത്. പരമാവധി 45 സെന്റിമീറ്റർ നീളം വരെ വളരുന്നു. 10 വർഷം വരെ ഇവയ്ക്ക് ആയുസ്സുണ്ട്. വേമ്പനാട്ടുകായലിൽ നിന്ന് ഇവയെ റിപ്പോർട്ട് ചെയ്തിട്ടുണ്ട്. മഞ്ഞളേട്ട, മഞ്ഞശോഭ എന്നീ പേരുകളിലുമറിയപ്പെടുന്നു. പുഴകളിലെ വെള്ളം കലങ്ങുമ്പോളാണ് സാധാരണയായി ഇവയെ കാണാറ്‌.
അവലംബം
വർഗ്ഗം:കേരളത്തിലെ മത്സ്യങ്ങൾ
മെഴ്‌സിഡസ് ബെൻസ്
ജർമനിയിലെ ഡെയിംലർ എ ജി എന്ന കമ്പനിയുടെ ഒരു വിഭാഗമാണ് ആഗോള ആഡംബരകാറുകളും മറ്റു പലതരം വാഹനങ്ങളും നിർമ്മിക്കുന്ന മെഴ്‌സിഡസ് ബെൻസ് (Mercedes-Benz). ബാഡെൻ-വ്യുർട്ടെൻബെർഗ് സംസ്ഥാനത്തിലെ സ്റ്റുട്ട്ഗാർട്ട് നഗരത്തിൽ ആണ് ഈ കമ്പനിയുടെ ആസ്ഥാനം സ്ഥിതി ചെയ്യുന്നത്.
പേരിനു പിന്നിൽ
ഓസ്ട്രിയൻ നയതന്ത്രജ്ഞനും ഡെയിംലർ മോട്ടോർ കമ്പനിയുടെ പ്രധാന ഡീലറുമായിരുന്ന എമിൽ ജെല്ലെനിക്കിന്റെ മകളായിരുന്ന മെഴ്‌സിഡസ് ജെല്ലെനിക്കിന്റെ പേരിൽ നിന്നും ആന്തരിക ദഹന യന്ത്രത്തിനാൽ പ്രവർത്തിക്കുന്ന ആദ്യ കാർ നിർമ്മിച്ച കാൾ ബെൻസിന്റെയും പേരിൽ നിന്നാണ് മെഴ്‌സിഡസ് ബെൻസ് എന്ന പേർ വന്നത്.
പുറത്തേക്കുള്ള കണ്ണികൾ
വർഗ്ഗം:വാഹന നിർമ്മാണ കമ്പനികൾ വർഗ്ഗം:ജർമ്മൻ ബ്രാൻഡുകൾ വർഗ്ഗം:സ്പോർട്ട്സ് കാർ നിർമാതാക്കൾ വർഗ്ഗം:ജർമ്മനി ആസ്ഥാനമായുള്ള ബഹുരാഷ്ട്രകമ്പനികൾ വർഗ്ഗം:കാർ നിർമ്മാണ കമ്പനികൾ വർഗ്ഗം:ആഡംബര മോട്ടോർ വാഹന നിർമ്മാതാക്കൾ‎
സുനൈന
സുനൈന ഒരു ദക്ഷിണേന്ത്യൻ ചലച്ചിത്രനടിയും മോഡലുമാണ്. 2012-ൽ നീർപറവൈ എന്ന തമിഴ് ചലച്ചിത്രത്തിലെ എസ്തർ എന്ന കഥാപാത്രത്തിന്റെ അഭിനയത്തിന് ഫിലിം ഫെയർ ബെസ്റ്റ് ആക്ട്രസ് അവാർഡിന് നാമനിർദ്ദേശം ചെയ്യപ്പെട്ടിരുന്നു.
ജീവിതരേഖ
ഹരിഷ് യെല്ലയുടെയും സന്ധ്യ യെല്ലയുടെയും പുത്രിയായി 1989 ഏപ്രിൽ 18ന് മഹാരാഷ്ട്രയിലെ നാഗ്പുർ നഗരത്തിലാണ് ജനിച്ചത്. നാഗ്പുർ നഗരത്തിലെ മൗണ്ട് കാർമൽ ഗേൾസ് ഹൈസ്ക്കൂളിൽ നിന്നുള്ള സ്ക്കൂൾ വിദ്യഭ്യാസത്തിനുശേഷം അവളുടെ ഉന്നതവിദ്യാഭ്യാസത്തിനായി അവരുടെ കുടുംബം ഹൈദരാബാദിലേയ്ക്ക് മാറി. 2004 ലെ മിസ്. നാഗപുർ ആയി സുനൈന കിരീടം നേടുകയും ചെയ്തു. സ്ക്കൂൾ ദിനങ്ങളിൽ നാടകങ്ങളിലും അഭിനയിച്ചിട്ടുണ്ട്.
ചലച്ചിത്രരംഗം
2008-ൽ കാതലിൽ വിഴുന്തേൻ എന്ന തമിഴ് ചലച്ചിത്രത്തിൽ അഭിനയിച്ചുകൊണ്ടാണ് സുനൈന തന്റെ സിനിമാ ജീവിതം ആരംഭിക്കുന്നത്. 2007 ആഗസ്റ്റിൽ ഷൂട്ടിംഗ് ആരംഭിച്ച സിനിമ റിലീസ് ചെയ്തത് 2008 സെപ്തംബറിലാണ്. പി. വി. പ്രശാന്ത് സംവിധാനം ചെയ്ത സിനിമയിൽ നായകൻ നകുൽ ആയിരുന്നു. ബോക്സ്ഓഫീസിൽ ഗംഭീര വിജയം നേടിയ ഈ ചിത്രത്തിൽ നിരവധി പ്രണയഗാനങ്ങളുമുണ്ട്. നക്ക മുക്ക... എന്നു തുടങ്ങുന്ന ഗാനം 2011 ലെ ക്രിക്കറ്റ് വേൾഡ് കപ്പിന്റെ (മിർപുർ, ബംഗ്ലാദേശ്) ഉദ്ഘാടനചടങ്ങിൽ പാടുകയുണ്ടായി. ഈ സിനിമ അഭിനേത്രി എന്ന നിലയിൽ വളരെയധികം പ്രശസ്തി സുനൈനയ്ക്ക് നേടികൊടുത്തു. 2009 നവംബർ 30 ന് റിലീസ് ചെയ്ത മാസിലാമണി എന്ന തമിഴ് ചലച്ചിത്രത്തിൽ സുനൈന ദിവ്യരാമനാഥൻ എന്ന കഥാപാത്രത്തെയാണ് അഭിനയിച്ചത്. ഇതിലെ നായകൻ നകുൽ ആയിരുന്നു.
2012-ൽ റിലീസ് ചെയ്ത് സീനു രാമസ്വാമി സംവിധാനം ചെയ്ത നീർപറവൈ എന്ന തമിഴ് ചലച്ചിത്രത്തിലെ എസ്തർ എന്ന കഥാപാത്രത്തിന്റെ അഭിനയത്തിന് ഫിലിം ഫെയർ ബെസ്റ്റ് ആക്ട്രസ് അവാർഡിന് നാമനിർദ്ദേശം ചെയ്യപ്പെട്ടിരുന്നു. ഇതിലെ നായകൻ വിഷ്ണു ആയിരുന്നു. 2013 ജനുവരി 13 ന് റിലീസ് ചെയ്യുകയും തിരു സംവിധാനം ചെയ്യുകയും ചെയ്ത സമർ എന്ന തമിഴ് ചലച്ചിത്രത്തിൽ സുനൈന രൂപ എന്ന കഥാപാത്രത്തെയാണ് അഭിനയിച്ചത്. ഇതിലെ നായകൻ വിശാൽ ആയിരുന്നു. 2014 ജൂലൈ 10 ന് റിലീസ് ചെയ്യുകയും കമലഹാസന്റെ മുൻ അസിസ്റ്റന്റ് ആയിരുന്ന ജയ്കൃഷ്ണ സംവിധാനം ചെയ്യുകയും ചെയ്ത വൻമം എന്ന തമിഴ് ചലച്ചിത്രത്തിൽ സുനൈന വദന എന്ന കഥാപാത്രത്തെയാണ് അഭിനയിച്ചത്. ഇതിലെ നായകൻ വിജയ് സേതുപതി ആയിരുന്നു. 2016-ൽ വിജയ് നായകൻ ആകുന്ന തെറി എന്ന തമിഴ് ചലച്ചിത്രത്തിൽ സുനൈന ഒരു ഗസ്റ്റ് റോൾ ആയിട്ടാണ് അഭിനയിച്ചത്. 2016 നവംബർ 24 ന് റിലീസ് ചെയ്യുകയും ഡീകെ സംവിധാനം ചെയ്ത കവലൈ വെണ്ടും എന്ന തമിഴ് ചലച്ചിത്രത്തിൽ സുനൈന  ദീപ എന്ന കഥാപാത്രത്തെയാണ് അഭിനയിച്ചത്. 1995 മാർച്ച് 10 ന് റിലീസ് ചെയ്യുകയും കാർവണ്ണൻ സംവിധാനം ചെയ്യുകയും ചെയ്ത തൊണ്ടൻ എന്ന തമിഴ് ചലച്ചിത്രത്തിൽ സുനൈന ബഗളമുഖി എന്ന കഥാപാത്രത്തെയാണ് അഭിനയിച്ചത്.
2007-ൽ റിലീസ് ചെയ്ത് സുനിൽ പി കുമാർ സംവിധാനം ചെയ്ത ബെസ്റ്റ് ഫ്രണ്ട്സ് എന്ന മലയാളം ചലച്ചിത്രത്തിൽ സുനൈന കാവ്യ എന്ന കഥാപാത്രത്തെയാണ് അഭിനയിച്ചത്. ഇതിലെ നായകൻ മുകേഷ് ആയിരുന്നു. 2006 ഏപ്രിൽ 7 ന് റിലീസ് ചെയ്ത് ചന്തു സംവിധാനം ചെയ്ത 10th ക്ളാസ് എന്ന തെലുങ്ക് ചലച്ചിത്രത്തിൽ സന്ധ്യ എന്ന കഥാപാത്രത്തെയാണ് സുനൈന അഭിനയിച്ചത്. 2012 -ൽ റിലീസ് ചെയ്ത് രാസു മധുരവൻ സംവിധാനം ചെയ്ത പാണ്ഡി ഒളിപെറുക്കി നിലയം എന്ന തമിഴ് ചലച്ചിത്രത്തിൽ സുനൈന വലർമതി എന്ന കഥാപാത്രത്തെയാണ് അഭിനയിച്ചത്. ആദ്യം ഈ സിനിമയ്ക്ക് മൈക്ക് സെറ്റ് പാണ്ഡി എന്നാണ് പേരിട്ടിരുന്നെങ്കിലും പിന്നീട് ആ പേര് മാറ്റുകയായിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:1989-ൽ ജനിച്ചവർ വർഗ്ഗം:ഏപ്രിൽ 17-ന് ജനിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:കന്നഡചലച്ചിത്ര നടിമാർ
ബെവൻ ജോർജ്
ബെവൻ ക്രിസ്റ്റഫർ ജോർജ് OAM (മാർച്ച് 22, 1977, പശ്ചിമ ഓസ്ട്രേലിയയിലെ നരോഗിൻ) ഓസ്ട്രേലിയയിൽ നിന്നുള്ള ഒരു ഫീൽഡ് ഹോക്കി ഡിഫൻഡർ ആണ്.
ഫീൽഡ് ഹോക്കി
ഏഥൻസിലെ 2004 സമ്മർ ഒളിമ്പിക്സിൽ ഓസ്ട്രേലിയൻ ദേശീയ ഹോക്കി ടീം ( കൂക്കാബുറാസ് ) ഒരു സ്വർണ്ണ മെഡൽ സ്വന്തമാക്കി. 2008 വേനൽക്കാല ഒളിമ്പിക്സിൽ കൂക്കാബുറാസ്ന്റെ നായകനായിരുന്നു. അവിടെ അവർ ഒരു വെങ്കല മെഡൽ നേടി. ബീജിംഗ് ഗെയിംസിനു ശേഷം ജോർജ് രാജ്യാന്തര മത്സരങ്ങളിൽ നിന്നു വിരമിച്ചു, ആസ്ട്രേലിയയ്ക്കായി 208 ഗെയിമുകൾ കളിച്ചു. 2005- ലെ ഓസ്ട്രേലിയൻ ഡേ ഹോണേഴ്സിനു ജോർജിനാണ് മെഡൽ ഓഫ് ദി ഓർഡർ ഓഫ് ഓസ്ട്രേലിയ പുരസ്കാരം(OAM) ലഭിച്ചത്.
അവലംബം
വർഗ്ഗം:1977-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഓസ്ട്രേലിയൻ പുരുഷ ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയയിലെ ഒളിമ്പിക് ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയൻ ഒളിമ്പിക് സ്വർണ്ണ മെഡൽ ജേതാക്കൾ
സാജു കൊടിയൻ
കേരളത്തിലെ അറിയപ്പെടുന്ന ഒരു മിമിക്രി താരവും, ടെലിവിഷൻ അവതാരകനും, സിനിമാനടനുമാണ് സാജു കൊടിയൻ. കേരളത്തിലെ ആലുവയാണ് സ്വദേശം. ദേ മാവേലി കൊമ്പത്ത് എന്ന മിമിക്രി ആൽബത്തിലൂടെയാണ് ഇദ്ദേഹം പ്രശസ്തനായത്. തുടർന്ന് സാജു ഇരുപതോളം മലയാളചലച്ചിത്രങ്ങളിൽ അഭിനയിച്ചിട്ടുണ്ട്.
കുടുംബം
ആലുവ ചുണങ്ങൻവേലിയിൽ കൊടിയൻ വീട്ടിൽ കൊടിയൻ ആന്റണിയുടെയും ത്രേസ്യയുടെയും മകനാണ് സാജു. ഭാര്യ: മിനി, മക്കൾ: അഞ്ജന, അഞ്ജിത്.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:മിമിക്രി കലാകാരന്മാർ വർഗ്ഗം:മലയാള ടെലിവിഷൻ അവതാരകർ
ബ്ലാക്ക് നെക്ക്ഡ് സ്പിറ്റിങ്ങ് കോബ്ര
സബ് സഹാറൻ ആഫ്രിക്കയിൽ കാണപ്പെടുന്ന വിഷം ചീറ്റുന്ന മൂർഖൻ ഇനമാണ് ബ്ലാക്ക് നെക്ക്ഡ് സ്പിറ്റിങ്ങ് കോബ്ര (naja nigricollis).ചെറിയ ഇരകളെയാണ് ഇവ പ്രധാനമായും ഭക്ഷിക്കാറുള്ളു.ഇവയ്ക്ക് 7 മീറ്റർ (23 അടി)വരെ ദൂരെയ്ക്ക് കൃത്യതയ്യോടെ വിഷം ചീറ്റാൻ കഴിവുണ്ട്.
വിവരണം
ഇവ ഏകദേശം 3.9 അടി മുതൽ 7.2 അടിവരെ നീളം കാണപ്പെടുന്നു.ഇവ കാണപ്പെടുന്ന പ്രദേശങ്ങളിലേയും ഉപകുടുംബങ്ങളിലെ വിത്യാസവും ഈ വലിപ്പത്തെ സ്വാധീനിച്ചിരിക്കും.ഇവയുടെ വിഷം ഉത്പാദിപ്പിക്കുന്ന ഗ്ലാൻഡിനു (വിഷസഞ്ചി) നല്ല വലിപ്പം ഉള്ളതിനാൽ തലയുടെ രണ്ട് വശത്തേക്ക് വലിപ്പം ഉള്ളതായി കാണപ്പെടുന്നു.ഇവയുടെ നിറം, കറുപ്പ് ,മഞ്ഞയോട് ചേർന്ന ചാരനിറം ,കറുത്ത കഴുത്തിൽ കുറുകെയായി മഞ്ഞയോ മറ്റ് നിറങ്ങളിലോ ബാൻഡും കാണപ്പെടുന്നു.
വിഷം
ഇവയുടെ വിഷത്തിൽ പ്രധാനമായും സൈറ്റോടോക്സിനുകളും ന്യൂറോടോക്സിനും,കാർഡിയോടോക്സിനും അടങ്ങിയിരിക്കുകുറവാണ്.എങ്കിലും ഇവയുടെ കടിയേറ്റ കേസുകൾ വളരെ കുറവാണ്.എലികളിൽ നടത്തിയ LD50 വാല്യൂ പരീക്ഷണം അനുസരിച്ച് ഇരയുടെ ശരീരത്തിലേക്ക് കുത്തിവെയ്ക്കുന്ന വിഷത്തിന്റെ അളവ് 2mg/kg, 1.5mg/kg. പരമാവധി കുത്തിവെയ്ക്കാവുന്ന വിഷത്തിന്റെ അളവ് 200-350 mg (മൊത്തം ശരീരഭാരത്തിൽ).ഇവ ചീറ്റുന്ന വിഷം കണ്ണിൽ അയാൽ വേഗം ശുചിയാക്കിയില്ലെങ്കിൽ കാഴ്ച്ചമങ്ങൾ ഉണ്ടാവാം.ത്വക്കിൽ അലർജിവരുന്നതായും കണ്ടെത്തിയിട്ടുണ്ട്.
അവലംബം
https://reptile-database.reptarium.cz/species?genus=Naja&species=nigricollis
ദേവകി പണ്ഡിറ്റ്
ഒരു ഇന്ത്യൻ ക്ലാസിക്കൽ ഗായികയാണ് ദേവകി പണ്ഡിറ്റ് (മറാത്തി: देवकी पंडित) (ജനനം: 6 മാർച്ച് 1965). അമ്മയായ ഉഷ പണ്ഡിറ്റിൽ നിന്നും ആദ്യ പരിശീലനം സ്വീകരിച്ചു. തുടർന്ന് പണ്ഡിറ്റ്. വസന്തറാവു കുൽക്കർണി, പത്മ വിഭൂഷൺ ഗാനസരസ്വതി കിഷോരി അമോൻകർ, പദ്മശ്രീ ജിതേന്ദ്ര അഭിഷേകി എന്നിവരിൽ നിന്നും സംഗീതം അഭ്യസിച്ചിരുന്നു.
മുൻകാലജീവിതം
ദേവകി പണ്ഡിറ്റ് സംഗീതപാരമ്പര്യമുള്ള ഒരു കുടുംബത്തിലാണ് ജനിച്ചത്. ദേവകിയുടെ മാതൃ മുത്തശ്ശി മംഗള റാനഡേയും ഗോവയിൽ നിന്നുള്ള അവരുടെ സഹോദരിമാരും പ്രശസ്ത ഗായകരും സംഗീതജ്ഞരും ആയിരുന്നു.
പുറം കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1965-ൽ ജനിച്ചവർ വർഗ്ഗം:ഹിന്ദി ചലച്ചിത്രപിന്നണിഗായകർ
തവിടൻ ഇലക്കുരുവി
തവിടൻ ഇലക്കുരുവിയെ ആംഗലത്തിൽ Dusky Warbler  എന്നു പറയുന്നു. ശാസ്ത്രീയ നാമം Phylloscopus fuscatus എന്നാണ്.
വിതരണം
ഇവ കിഴക്കൻ ഏഷ്യയിൽ പ്രജനനം നടത്തുന്നവയാണ്. ദേശാടനം നടത്തുന്നവയാണ്. അപൂർവമായി വടക്കെ അമേരിക്ക യിലെ അലാസ്ക യിലും പിന്നെ കാലിഫോർണിയയിലും കാണാറുണ്ട്.
പ്രജനനം
അധികം ഉയരമില്ലാത്ത കുറ്റിച്ചെടികളിലാണ് കൂടുകെട്ടുന്നത്. 5-6 മുട്ടകളിടും.
സ്വതഃജനനം
വിത്തുകൾ, മുട്ടകൾ തുടങ്ങിയവ ഇല്ലാതെ ക്ഷുദ്ര ജീവികളും മറ്റും ഉടലെടുക്കാം എന്ന കാലഹരണപ്പെട്ട വിശ്വാസമാണ് സ്വതഃജനനം. ചെളിയിൽ നിന്നും പഴകിയ വസ്ത്രങ്ങളിൽ നിന്നും തുടർച്ചയായി എലികളും കൃമികളും രൂപപ്പെടുന്നു എന്ന തരത്തിലുള്ള വിശദീകരണങ്ങൾ നൽകപ്പെട്ടു. ഇന്നുള്ള ജീവികൾക്കെല്ലാം ഒരു പൊതുപൂർവിക ജീവി ഉണ്ട് എന്ന ആധുനിക ജീവശാസ്ത്ര നിഗമനത്തിനു വിരുദ്ധമാണ് ഈ കാഴ്ചപ്പാട്. അരിസ്റ്റോട്ടിൽ ആണ് ഈ കാഴ്ചപ്പാടിന്റെ ആദ്യ വിശദീകരണം തരുന്നത്. ആധുനിക ശാസ്ത്രത്തിൻറെ വളർച്ചയ്ക്ക് മുൻപ് വളരെക്കാലം ഈ ആശയം പ്രചാരത്തിലിരുന്നു. എന്നാൽ ഫ്രാൻസിസ്കോ റെഡി, സ്പല്ലാൻസനി, ലൂയി പാസ്ചർ എന്നിവർ നിരവധി പരീക്ഷണങ്ങളിലൂടെ ഇത് തെറ്റാണെന്ന് തെളിയിച്ചു.
തവിടൻ ഇലക്കുരുവി
രൂപവിവരണം
ചിഫ്ചാഫിന്റെ വലിപ്പവും രൂപവും ആണുള്ളത്. അടയാളങ്ങളില്ലാത്ത തവിട്ടു നിറത്തിലുള്ള മുകൾഭാഗം മങ്ങിയ അടിവശം. തിരിച്ചറിയാവുന്ന വെള്ള പുരികം. കൊക്ക് കനം കുറഞ്ഞ് കൂർത്തതാണ്. പൂവനും പിടയും ഒരേ പോലെയാണ്.
സ്വതഃജനനം
അവലംബം
വർഗ്ഗം:ജീവോൽപ്പത്തിസിദ്ധാന്തങ്ങൾ
ശൃംഗാര പ്രകാശം
11-ാം നൂറ്റാണ്ടിന്റെ ആദ്യ പാദത്തിൽ മാൾവ ഭരിച്ച ഭോജ ദേവൻ രചിച്ച ബൃഹദ് സംസ്കൃത ഗ്രന്ഥമാണ്   'ശൃംഗാര പ്രകാശം'. ചമ്പുരാമായണം, സരസ്വതീകണ്ഠാഭരണം തുടങ്ങി നിരവധി കൃതികൾ രചിച്ച ഭോജന്റെ, മാസ്റ്റർ പീസാണ് ശൃംകാര പ്രകാശം എന്നു കരുതുന്നു. ശൃംഗാരപ്രകാശത്തിന് 36 അധ്യായങ്ങളാണ് ഉള്ളത്. ഇതിൽ 22 അധ്യായങ്ങളും ശൃംഗാരമെന്ന ഒരൊറ്റ രസത്തെക്കുറിച്ചാണ് ചർച്ച ചെയ്യുന്നത്. ഡോ. വി.എസ്. ശർമ്മ ഈ കൃതിയെ മലയാള ലിപിയിൽ പകർത്തിയിട്ടുണ്ട്. ഭാഷ, സാഹിത്യം, നാടകം, നൃത്തം, 64 കലകൾ തുടങ്ങിയ വിവിധ പഞ്ചമവേദ വിഷയങ്ങളെ സംബന്ധിക്കുന്ന ഒരു ബൃഹദ് വിജ്ഞാനകോശമാണ് ഈ കൃതിയെന്ന് ഡോ. വി. എസ്. ശർമ്മ തന്റെ അവതരണത്തിൽ പറയുന്നു. ഭാഷാ-സാഹിത്യ-കലാകുതുകികൾക്ക് അറിവിനും ഉപരിപഠനത്തിനും അവലംബിക്കാവുന്ന വൈജ്ഞാനികസമ്പത്തിന്റെ അക്ഷയഖനിയാണിത്. ഭാഷാ-സാഹിത്യ-കലാവിദ്യാർഥികൾക്കും അധ്യാപകർക്കും പ്രായേണ അജ്ഞാതമായ ശൃംഗാരപ്രകാശം ഒരു പ്രാദേശികഭാഷയിൽ ആദ്യമായാണ് പ്രസിദ്ധീകൃതമാവുന്നത്.
വീണ്ടെടുപ്പ്
ആയിരം കൊല്ലത്തോളം ആരും ശ്രദ്ധിക്കാതെ കിടന്ന ഈ കൃതിയുടെ നാലു പ്രതികളാണ് കണ്ടെടുത്തത്. 1908 പേജുകളുള്ള താളിയോലകൾ തിരുവനന്തപുരത്തും തൃപ്പുണിത്തുറയിലുമായി മൂന്നു കോപ്പികൾ അവശേഷിക്കുന്നു. 1920 ലാണ് താളിയോല കണ്ടെത്തിയത്.
“ശൃംഗാരപ്രകാശ""അത്തിന്റെ ഒരു ഗ്രന്ഥ പകർപ്പ് കേരള സർവകലാശാല ഹസ്ത ലിഖിത ഗ്രന്ഥശാ ലയിലുണ്ട് (R.3785 ( T.2. 158). 1920-ൽ മദ്രാസ് സർവ്വകലാശാലയ്ക്ക് അതിന്റെ പകർപ്പ് ലബ്ധമാക്കാൻ സാധിച്ചു. (R.No; 3252). തൃപ്പൂണിത്തുറയിൽ രണ്ടു ഗ്രന്ഥപകർപ്പുകളുണ്ട്.
മദ്രാസിലുള്ള പകർപ്പിനെ ആധാരമാക്കി തയ്യാറാക്കിയ ഗ്രന്ഥത്തിലെ 22, 23, 24 എന്നീ അധ്യായങ്ങൾ അനരാഗസ്ഥാപനപ്രകാശം, വിപ്രലംഭസംഭോഗ്രപ്രകാശന പ്രകാശം, വിപ്രലംഭപ്രകാശം 1924-ൽ മേൽക്കോട്ട്  യതിരാജ സ്വാമി (1859-1943) പ്രസിദ്ധീകരിച്ചു. യതിരാജ സ്വാമികൾക്ക് ഗ്രന്ഥം പൂർണമായി പ്രസിദ്ധീകരിക്കാൻ സാധിച്ചില്ല. 1943-ൽ അദ്ദേഹം അന്ത രിച്ചതിനെതുടർന്ന്, ഒരു വ്യാഴവട്ടം കഴിഞ്ഞാണ് പൂർണ ഗ്രന്ഥപ്രസാധന ശ്രമം ഉണ്ടായത്. മൈസൂരിൽ ഇന്റർനാഷനൽ അക്കാദമി ഓഫ് സാൻസ്ക്രിറ്റ് സ്റ്റഡീസ് സ്ഥാപക ഡയറക്ടർ ജി. ആർ. ജ്യോത്സ്യർ - (G.R. Josyer) ഗ്രന്ഥം സ്വരൂപിപ്പിക്കുകയും, ജി.എൻ. ജ്യോത്സ്യർ കോറണേഷൻ പ്രസ്സിൽ അച്ചടിപ്പിക്കുകയും ചെയ്തു. വി. രാഘവൻ എന്ന കലാ പണ്ഡിതൻ ഇംഗ്ലീഷിലിതിന് വ്യാഖ്യാനമെഴുതി. 1966 ൽ ഈ കൃതിക്ക് സംസ്കൃതത്തിനുള്ള സാഹിത്യ അക്കാദമി പുരസ്കാരം ലഭിച്ചു. ഹാർവാഡ് യൂണിവേഴ്സിറ്റി ഹാർവാർഡ് ഓറിയന്റൽ സീരിസിൽ 53ാം വോള്യമായി ഇത് പ്രസിദ്ധീകരിച്ചു.
അവലംബം
വർഗ്ഗം:സംസ്കൃത ഗ്രന്ഥങ്ങൾ
മോഹിത് ശർമ
മോഹിത് മഹിപാൽ ശർമ (ജനനം: 18 സെപ്റ്റംബർ 1988, ബല്ലാബ്ഗഢ്, ഹരിയാന) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. വലംകൈയ്യൻ മീഡിയം ഫാസ്റ്റ് ബൗളറും, വലംകൈയ്യൻ ബാറ്റ്സ്മാനുമാണ് അദ്ദേഹം. ആഭ്യന്തര ക്രിക്കറ്റിൽ ഹരിയാന ക്രിക്കറ്റ് ടീമിനുവേണ്ടിയും, ഐ.പി.എല്ലിൽ ചെന്നൈ സൂപ്പർ കിങ്സിനുവേണ്ടിയുമാണ് അദ്ദേഹം കളിക്കുന്നത്. 2012-13 സീസണിലെ രഞ്ജി ട്രോഫിയിൽ 7 മത്സരങ്ങളിൽനിന്ന് 37 വിക്കറ്റുകൾ നേടി മികച്ച പ്രകടനം കാഴ്ച വെച്ച അദ്ദേഹത്തെ 2013 സീസണിലെ ഐ.പി.എല്ലിൽ ചെന്നൈ സൂപ്പർ കിങ്സ് ടീം സ്വന്തമാക്കി. ഐ.പിഎല്ലിലും മികച്ച പ്രകടനമാണ് അദ്ദേഹം കാഴ്ചവെച്ചത്. 15 മത്സരങ്ങളിൽനിന്ന് 20 വിക്കറ്റുകൾ നേടി അദ്ദേഹം വളരെയധികം ശ്രദ്ധിക്കപ്പെട്ടു.
അന്താരാഷ്ട്ര ക്രിക്കറ്റിൽ
ആഭ്യന്തര ക്രിക്കറ്റിലെയും, ഐ.പി.എല്ലിലെയും മികച്ച പ്രകടനങ്ങളുടെ അടിസ്ഥാനത്തിൽ 2013 ഓഗസ്റ്റിൽ നടന്ന സിംബാബ്‌വെ പര്യടനത്തിലേക്ക് അദ്ദേഹം തിരഞ്ഞെടുക്കപ്പെട്ടു. ആ പരമ്പരയിലെ നാലാം മത്സരത്തിൽ മോഹിത് ശർമ തന്റെ ഏകദിന ക്രിക്കറ്റ് അരങ്ങേറ്റം കുറിച്ചു. അരങ്ങേറ്റ മത്സരത്തിൽ തന്നെ 10 ഓവറിൽ 26 റൺസ് മാത്രം വഴങ്ങി 2 വിക്കറ്റ് നേടി അദ്ദേഹം മാൻ ഓഫ് ദി മാച്ച് പുരസ്കാരം നേടി. സന്ദീപ് പാട്ടീലിനു ശേഷം അരങ്ങേറ്റ ഏകദിന മത്സരത്തിൽതന്നെ മാൻ ഓഫ് ദി മാച്ച് പുരസ്കാരം നേടുന്ന രണ്ടാമത്തെ ഇന്ത്യകാരനാണ് അദ്ദേഹം.
അവലംബം
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:1988-ൽ ജനിച്ചവർ വർഗ്ഗം:സെപ്റ്റംബർ 18-ന് ജനിച്ചവർ
ദി ട്വൽവ് ഹണ്ട്സ്മാൻ
ഈ കഥയ്ക്ക് "ദി ബ്രൈഡ്സ് വെഞ്ച്വർ" എന്ന മറ്റൊരു തലക്കെട്ടും നൽകിയിട്ടുണ്ട്.
സംഗ്രഹം
ഒരിക്കൽ ഒരു രാജകുമാരൻ താൻ സ്നേഹിച്ച സുന്ദരിയായ ഒരു കന്യകയുമായി വിവാഹനിശ്ചയം നടത്തിയിരുന്നു. ഒരു ദിവസം, രാജകുമാരൻ തന്റെ പിതാവിന്റെ മരണക്കിടക്കയിലേക്ക് വിളിപ്പിക്കപ്പെട്ടു. വളരെ ദുഃഖിതനായി, തന്റെ പിതാവ് വിവാഹം കഴിക്കാൻ ആഗ്രഹിച്ച അയൽവാസിയായ രാജകുമാരിയെ വിവാഹം കഴിക്കാമെന്ന് വാഗ്ദാനം ചെയ്തു. തന്റെ പിതാവ് മരിക്കുകയും രാജകുമാരൻ രാജാവാകുകയും ചെയ്ത ശേഷം, മറ്റേ രാജകുമാരിയെ വിവാഹം കഴിക്കാമെന്ന തന്റെ വാഗ്ദാനത്തിൽ അയാൾക്ക് ബന്ധമുണ്ടായി. അദ്ദേഹത്തിന്റെ പ്രതിശ്രുതവധു പുതിയ രാജാവിന്റെ വാഗ്ദാനത്തെക്കുറിച്ച് കേട്ടു, അവളെപ്പോലെ തോന്നിക്കുന്ന പതിനൊന്ന് കന്യകമാരെ അവളുടെ പിതാവിനോട് ആവശ്യപ്പെട്ടു. ഓരോ കന്യകയും വേട്ടക്കാരുടെ വേഷം ധരിച്ച് രാജാവിന്റെ കൊട്ടാരത്തിലേക്ക് പോയി.
കൊട്ടാരത്തിൽ രാജാവിന് എല്ലാം അറിയാവുന്ന ഒരു സിംഹം ഉണ്ടായിരുന്നു. വേട്ടക്കാർ സ്ത്രീകളാണെന്നും അവരെ പരീക്ഷിക്കുന്നതിന് രാജാവ് പീസ് തറയിൽ ഇടണമെന്നും അത് അവനോട് പറഞ്ഞു: പുരുഷന്റെ ഉറച്ച കാൽവയ്പ്പ് അവരെ തകർക്കും, അതേസമയം സ്ത്രീയുടേത് അവരെ ഉരുട്ടും. കന്യക ഇത് കേട്ടു, കൂടെയുള്ളവരോട് ഉറച്ചുനിൽക്കാൻ മുന്നറിയിപ്പ് നൽകി. അങ്ങനെ, വേട്ടക്കാർ പയറുകളിൽ ചവിട്ടിയപ്പോൾ, അവർ തകർത്തു. അപ്പോൾ സിംഹം പറഞ്ഞു, രാജാവ് കന്യകമാരുടെ താൽപ്പര്യത്തെ വഞ്ചിച്ചുകൊണ്ട് മുറിയിൽ കറങ്ങുന്ന ചക്രങ്ങൾ സ്ഥാപിക്കണം. ഒരിക്കൽ കൂടി കന്യക സിംഹത്തിന്റെ തന്ത്രം അറിയുകയും സഹയാത്രികർക്ക് മുന്നറിയിപ്പ് നൽകുകയും ചെയ്തു. ഒരിക്കൽ വിചാരിച്ചതുപോലെ, തനിക്ക് എല്ലാം അറിയില്ലെന്ന് രാജാവ് വിശ്വസിച്ചതിനാൽ സിംഹം താമസിയാതെ വീണു.
പുറംകണ്ണികൾ
വർഗ്ഗം:ഗ്രിംമ്സ് നാടോടിക്കഥകൾ
ലേഡി ഗാർഡൻ ഫൗണ്ടേഷൻ
മുമ്പ് ഗൈനക്കോളജിക്കൽ ക്യാൻസർ ഫണ്ട് എന്ന് അറിയപ്പെട്ടിരുന്ന ലേഡി ഗാർഡൻ ഫൗണ്ടേഷൻ, 2014 ൽ യുണൈറ്റഡ് കിംഗ്ഡത്തിൽ രൂപീകരിച്ച ഗൈനക്കോളജിക്കൽ ക്യാൻസറുകളെക്കുറിച്ചുള്ള ഗവേഷണത്തിന് അവബോധവും ധനസഹായവും നൽകുന്ന ഒരു ദേശീയ വനിതാ ആരോഗ്യ ചാരിറ്റിയാണ്. ഗൈനക്കോളജിക്കൽ ക്യാൻസർ ബാധിച്ച ഒരു കൂട്ടം സ്ത്രീകളാണ് ഫൗണ്ടേഷൻ ആരംഭിച്ചത്.
ചരിത്രം
ഗൈനക്കോളജിക്കൽ ക്യാൻസർ ഫണ്ട് എന്ന പേരിൽ 2014-ലാണ് ലേഡി ഗാർഡൻ ഫൗണ്ടേഷൻ ആരംഭിച്ചത്. ചാരിറ്റി സൃഷ്ടിച്ച വസ്ത്രങ്ങൾ ഹലോ! വാനിറ്റി ഫെയർ എന്നിവയിൽ പ്രത്യക്ഷപ്പെട്ടിരുന്നു.
ദി റോയൽ മാർസ്‌ഡൻ ഹോസ്പിറ്റലിലെ ഡോ. സൂസന ബാനർജിയാണ് ചാരിറ്റി സ്വരൂപിച്ച ഫണ്ടിന്റെ പ്രധാന ഗുണഭോക്താക്കളിൽ ഒരാൾ. ഗൈനക്കോളജിക്കൽ ക്യാൻസറുള്ള സ്ത്രീകൾക്കുള്ള ചികിത്സയാണ് അവർ ലക്ഷ്യമിടുന്നത്.
2016 ഏപ്രിലിൽ, കാമ്പെയ്‌ൻ അതിന്റെ ആദ്യത്തെ ലേഡി ഗാർഡൻ 5k "ഫൺ റൺ" ലണ്ടനിലെ ബാറ്റർസീ പാർക്കിൽ നടത്തി.
ഗൈനക്കോളജിക്കൽ ക്യാൻസർ ബോധവൽക്കരണ മാസത്തിൽ ലേഡി ഗാർഡൻ ഹൂഡികൾ വിൽക്കാൻ റീട്ടെയിലർ ടോപ്‌ഷോപ്പുമായി ഫൗണ്ടേഷൻ കരാർ ഒപ്പിട്ടു. ചാരിറ്റി പിന്നീട് 2017-ൽ സെൽഫ്രിഡ്ജുമായും അടുത്തിടെ 2018 നവംബറിൽ സ്ട്രൈപ്പ് & സ്‌റ്റെയറുമായും പങ്കാളികളായി.
ലേഡി ഗാർഡൻ കാമ്പയിൻ
യുണൈറ്റഡ് കിംഗ്ഡത്തിലെ ഗൈനക്കോളജിക്കൽ ആശങ്കകളുള്ള മൂന്നിലൊന്ന് സ്ത്രീകളും ഡോക്ടറുടെ അടുത്ത പോകാൻ ലജ്ജിക്കുന്നതായി ഗവേഷണങ്ങൾ അഭിപ്രായപ്പെട്ടതിനെത്തുടർന്ന്, നിരവധി ക്യാൻസറുകളെക്കുറിച്ചുള്ള അവബോധം വളർത്തുന്നതിനും സ്‌ക്രീനിംഗും ഗൈനക്കോളജിക്കൽ ക്യാൻസറുകളുടെ ചികിത്സയ്ക്കുള്ള ധനസഹായവും പ്രോത്സാഹിപ്പിക്കുന്നതിനുമായി ഒരു സോഷ്യൽ മീഡിയ കാമ്പെയ്‌നായിട്ടാണ് ചാരിറ്റി ലേഡി ഗാർഡൻ കാമ്പെയ്‌ൻ ആരംഭിച്ചത്. സെപ്റ്റംബറിൽ ഗൈനക്കോളജിക്കൽ ക്യാൻസർ ബോധവൽക്കരണ മാസത്തോട് അനുബന്ധിച്ചാണ് ഇത് ആരംഭിച്ചത്.
എല്ലി ഗൗൾഡിംഗ്, മാർഗോട്ട് റോബി, അലക്‌സാ ചുങ്, റോസി ഹണ്ടിംഗ്‌ടൺ-വൈറ്റ്‌ലി എന്നിവരുൾപ്പെടെ സോഷ്യൽ മീഡിയയിലെ സെലിബ്രിറ്റി അംഗീകാരങ്ങൾ ഈ കാമ്പെയ്‌നെ പിന്തുണച്ചു. 24 മണിക്കൂറിനുള്ളിൽ സോഷ്യൽ മീഡിയയിൽ 40 ദശലക്ഷത്തിലധികം ആളുകളിലേക്ക് കാമ്പയിൻ എത്തി.
പുറം കണ്ണികൾ
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
പത്മരാജൻ പുരസ്കാരം
അവലംബം
വർഗ്ഗം:ഇന്ത്യൻ ചലച്ചിത്രപുരസ്കാരങ്ങൾ വർഗ്ഗം:മലയാള സാഹിത്യപുരസ്കാരങ്ങൾ വർഗ്ഗം:മലയാളസാഹിത്യം വർഗ്ഗം:ഇന്ത്യൻ സാഹിത്യപുരസ്കാരങ്ങൾ
ടെലികോൺഫറൻസ്
ഒരു വാർത്താവിനിമയവ്യൂഹത്തിൽ പരസ്പരം ബന്ധിച്ച് തത്സമയം അനേകം വ്യക്തികളും മെഷീനുകളുമായി പരസ്പരം വിദൂരസ്ഥാനങ്ങളിലിരുന്ന് വിവരവിനിമയം നടത്തുന്ന പ്രക്രിയയാണ് ടെലികോൺഫറൻസ്. ഓഡിയോ കോൺഫറൻസിങ്, ടെലിഫോൺ കോൺഫറൻസിങ്, ഫോൺ കോൺഫറൻസിങ് എന്നിങ്ങനെയും ഈ പ്രവർത്തനത്തെ വിളിക്കാറുണ്ട്. താഴെപ്പറയുന്ന ഒന്നോ അതിലധികമോ ഘടകങ്ങൾ ടെലികോൺഫറൻസിങ്ങിനായി വാർത്താവിനിമയ സംവിധാനം നൽകുന്നതാണ്: ശബ്ദം, വീഡിയോ, അല്ലെങ്കിൽ താഴെപ്പറയുന്നവയിൽ ഒന്നോ അതിലധികമോ സംവിധാനങ്ങൾ ഉപയോഗിക്കപ്പെടും; ടെലിഫോൺ, കമ്പ്യൂട്ടർ, ടെലിഗ്രാഫ്, ടെലിടൈപ്പുറൈറ്റർ, റേഡിയോ, ടെലിവിഷൻ തുടങ്ങിയവ.
അവലംബം
വർഗ്ഗം:വിവരസാങ്കേതികവിദ്യ വർഗ്ഗം:വാർത്താവിനിമയം
അസ്തി (ചലച്ചിത്രം)
1983 ൽ പുറത്തിറങ്ങിയ ഇന്ത്യൻ മലയാള ചിത്രമാണ് അസ്തി, രവി സംവിധാനം ചെയ്ത് ബാബു സെയ്ത് നിർമ്മിക്കുന്നു. ഭരത് ഗോപി, അംബിക, റോണി വിൻസെന്റ്, തിലകൻ എന്നിവരാണ് പ്രധാന വേഷങ്ങളിൽ. ജി ദേവരാജന്റെ സംഗീത സ്കോറാണ് ചിത്രത്തിലുള്ളത്. മങ്കൊമ്പ് ആണ് ഗാനങ്ങൾ രചിച്ചത്.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:വിപിൻദാസ് ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:രവികിരൺ ചിതസംയോജനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:മങ്കൊമ്പ്-ദേവരാജൻ ഗാനങ്ങൾ വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ
സ്റ്റെഫാനി മക്മഹോൻ
ഒരു അമേരിക്കൻ ബിസിനസ്സ് വനിതയും പ്രൊഫഷണൽ ഗുസ്തി വ്യക്തിത്വവുമാണ് സ്റ്റെഫാനി മക്മഹോൺ ലെവസ്‌ക് (ജനനം സ്റ്റെഫാനി മാരി മക്മഹൻ ; സെപ്റ്റംബർ 24, 1976),. ഡബ്ല്യുഡബ്ല്യുഇയുടെ ചീഫ് ബ്രാൻഡ് ഓഫീസറായ (സിബിഒ) ഇവർ റോ, സ്മാക്ക്ഡൗൺ ബ്രാൻഡുകളിൽ  ആധികാരിയായും  ഗുസ്തിക്കാരിയായും ഇടയ്ക്കിടെ പ്രത്യക്ഷപ്പെടാറുണ്ട്.
ദി അണ്ടർ‌ടേക്കറുമായുള്ള ഒരു കഥയുടെ ഭാഗമായി 1999 ലാണ് മക്മോഹൻ പതിവായി ഡബ്ല്യുഡബ്ല്യുഇ യിൽ  പ്രത്യക്ഷപ്പെട്ടു തുടങ്ങിയത്. ടെസ്റ്റുമായുള്ള ഒരു ഹ്രസ്വകാല -ഓൺ-സ്ക്രീൻ ബന്ധത്തിന് ശേഷം, ഇവർ ട്രിപ്പിൾ എച്ചുമായി വിവാഹനിശ്ചയം നടത്തി - ഇവർ സ്‌ക്രീനിലും പിന്നീട് യഥാർത്ഥ ജീവിതത്തിലും വിവാഹം കഴിച്ചു - ഇത് പിന്നീട് ഡബ്ല്യുഡബ്ല്യുഇ യിൽ മക്മോഹൻ-ഹെൽംസ്ലി ഫാക്ഷൻ കഥാ സന്ദർഭത്തിൽ കലാശിച്ചു. ഇവർ ഒരിക്കൽ ഡബ്ല്യുഡബ്ല്യുഎഫ് വനിതാ ചാമ്പ്യൻഷിപ്പ് നേടിയിട്ടുണ്ട്. 2001 ൽ, ദ ഇൻവേഷൻ സമയത്ത് എക്‌സ്ട്രീം ചാമ്പ്യൻഷിപ്പ് റെസ്‌ലിംഗിന്റെ ഓൺ-സ്‌ക്രീൻ ഉടമയായിരുന്നു. അടുത്ത വർഷം, ഇവർ സ്മാക്ക് ഡൗൺ  ജനറൽ മാനേജർ ആയിരുന്നു, പക്ഷേ അവളുടെ പിതാവ് വിൻസുമായുള്ള "ഐ ക്വിറ്റ്" മത്സരത്തിന് ശേഷം പതിവായി ടെലിവിഷനിൽ പ്രത്യക്ഷപ്പെടുന്നത് നിർത്തി.
ആദ്യകാലജീവിതം
1976 സെപ്റ്റംബർ 24 ന് കണക്റ്റിക്കട്ടിലെ ഹാർട്ട്ഫോർഡിൽ ലിൻഡയുടെയും വിൻസ് മക്മഹോണിന്റെയും മകനായി സ്റ്റെഫാനി മാരി മക്മോഹൻ ജനിച്ചു. അവർക്ക് ഒരു സഹോദരൻ ഉണ്ട്, ഷെയ്ൻ മക്മഹോൺ. ജനിച്ചയുടൻ കുടുംബം കണക്റ്റിക്കട്ടിലെ ഗ്രീൻ‌വിച്ചിലേക്ക് മാറി. അവിടെ, ഗ്രീൻവിച്ച് കൺട്രി ഡേ സ്കൂളിൽ ചേർന്നു പ്രാഥമിക സ്കൂൾ കാലം ചിലവഴിച്ചു. പതിമൂന്നാം വയസ്സിൽ, മക്മോഹൻ വേൾഡ് റെസ്ലിംഗ് ഫെഡറേഷന്റെ (ഡബ്ല്യുഡബ്ല്യുഎഫ്), ടി-ഷർട്ടുകളുടെയും തൊപ്പികളുംടെയും പരസ്യത്തിൽ പ്രത്യക്ഷപ്പെട്ടു. 1994 ൽ ഗ്രീൻ‌വിച്ച് ഹൈസ്‌കൂളിൽ നിന്ന് ബിരുദം നേടിയ ശേഷം ബോസ്റ്റൺ യൂണിവേഴ്‌സിറ്റിയിൽ ചേർന്നു. 1998 ൽ കമ്മ്യൂണിക്കേഷനിൽ ബിരുദം നേടി. 1998 ൽ ബിരുദം നേടിയ ശേഷം ഡബ്ല്യുഡബ്ല്യുഎഫിൽ മുഴുവൻ സമയവും ജോലി ചെയ്യാൻ തുടങ്ങി.
സ്വകാര്യ ജീവിതം
വലത്ത്‌|ലഘുചിത്രം| 2014 ൽ റോയിൽ ഭർത്താവ് [[ട്രിപ്പിൾ എച്ച്|പോൾ "ട്രിപ്പിൾ എച്ച്" ലെവസ്‌ക്യൂവിനൊപ്പം സ്റ്റെഫാനി ]] ട്രിപ്പിൾ എച്ച് എന്നറിയപ്പെടുന്ന പോൾ ലെവസ്‌ക്യൂവുമായി മക്മോഹൻ 2000 ൽ ഡേറ്റിംഗ് ആരംഭിച്ചു. 2003 ൽ വാലന്റൈൻസ് ദിനത്തിൽ വിവാഹനിശ്ചയം കഴിഞ്ഞ ഇരുവരും 2003 ഒക്ടോബർ 25 ന് ന്യൂയോർക്കിലെ സ്ലീപ്പി ഹോളോയിലെ അവില ചർച്ചിലെ സെന്റ് തെരേസയിൽ നടന്ന റോമൻ കത്തോലിക്കാ ചടങ്ങിൽ വിവാഹിതരായി. 2004 ൽ ഒപിയുമായും ആന്റണിയുമായും നടത്തിയ ഒരു റേഡിയോ അഭിമുഖത്തിൽ, തന്റെ മുൻ കാമുകിയായ ജോണി "ചൈന" ലോററിൽ നിന്ന് അകന്നതിന് ശേഷമാണ് താൻ മക്മോഹനുമായി ഡേറ്റിംഗ് ആരംഭിച്ചതായി ലെവസ്‌ക് അവകാശപ്പെട്ടു,  എന്നാൽ താനുമായുള്ള ബന്ധത്തിനിടയിലാണ് ലെവസ്‌ക് മക്മോഹനുമായുള്ള ബന്ധം ആരംഭിച്ചത് എന്ന്  ലോററർ  അവകാശപ്പെട്ടു. വിവാഹശേഷം, സ്റ്റെഫാനി തന്റെ ഭർത്താവിന്റെ കുടുംബപ്പേര് എടുത്ത് തന്റെ പേരിനോടൊപ്പം ചേർക്കുകയും നിയമപരമായി അവളുടെ മധ്യനാമം മക്മഹോൺ എന്ന് മാട്ടുകയും ചെയ്തു.
മക്മഹോനും ലെവസ്‌ക്യൂവിനും മൂന്ന് പെൺമക്കളുണ്ട്:  അറോറ റോസ് ലെവസ്‌ക് (ജനനം 2006),  മർഫി ക്ലെയർ ലെവസ്‌ക് (ജനനം 2008), വോൺ എവ്‌ലിൻ ലെവസ്‌ക് (ജനനം 2010). റിപ്പബ്ലിക്കൻകാരനായ മക്മോഹൻ ക്രിസ് ക്രിസ്റ്റിയുടെ പ്രസിഡന്റ് തിരഞ്ഞെടുപ്പ് പ്രചാരണത്തിനായി ഭർത്താവിനൊപ്പം 2,700 ഡോളർ സംഭാവന ചെയ്തിട്ടുണ്ടായിരുന്നു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1976-ൽ ജനിച്ചവർ വർഗ്ഗം:Webarchive template wayback links
മധു കോഡ കളളപ്പണവിവാദം
2009 ഒക്ടോബർ 10-ന് അന്നത്തെ ജാർഖണ്ഡ് മുഖ്യമന്ത്രി മധു കോഡയ്ക്കെതിരെ 4,000 കോടിയിലേറെ രൂപ കളളപ്പണം നിക്ഷേപിച്ചുവന്ന കുറ്റം ചുമത്തപ്പെട്ടു .എൻഫോഴ്സമെന്റ് ഡയറക്ട്രേറ്റ് രാജ്യവ്യാപകമായി നടത്തിയ റെയ്ഡിൽ,അദ്ദേഹം ഭരിച്ചിരുന്ന സംസ്ഥാനത്തിന്റെ  വാർഷിക ബജറ്റിന്റെ എകദേശം അ‍ഞ്ചിലൊന്ന് സ്വത്തുകൾ കണ്ടെത്തി.മുംബൈയിൽ ഹോട്ടലുകളും മുന്നു കമ്പനികളും കൊൽകത്തയിൽ ഭൂമി,തായ്ലാന്റിൽ ഒരു ഹോട്ടൽ,ലൈബീരിയയിൽ കൽക്കരി ഖനി എന്നിവയൊക്കെ ഇൗ സ്വത്തുവകകളിൽ ഉൾപ്പെടുന്നു.അദ്ദേഹത്തിന്റെ എറ്റവുമടുത്ത സഹായികളിലൊരാളായ ബിനോദ് സിൻഹ ഇപ്പോൾ ജയിലിലാണ്.മറ്റൊരാളായ സഞ്ജയ് ചൗധരി ദുബായിയിലേക്ക് പലായനം ചെയ്തു.2009 നവംബർ 30-ന് അറസ്റ്റിലായ മധു കോഡ ഹൊത്വാറിലേ ബിർസാ മുണ്ടാ സെൻട്രൽ ജയിലിൽ നിന്ന് 2013 ജൂലൈ 31-ന് പുറത്തുവന്നു.
അവലംബം
വർഗ്ഗം:അഴിമതികൾ വർഗ്ഗം:ഇന്ത്യയിലെ രാഷ്ട്രീയ വിവാദങ്ങൾ വർഗ്ഗം:ഇന്ത്യയിലെ രാഷ്ട്രീയ കുംഭകോണങ്ങൾ വർഗ്ഗം:ഇന്ത്യയിലെ അനധികൃത ഖനനം
ലാവണ്യരാമ
ത്യാഗരാജസ്വാമികൾ പൂർണ്ണഷഡ്ജം (രുദ്രപ്രിയ)രാഗത്തിൽ ചിട്ടപ്പെടുത്തിയ ഒരു കൃതിയാണ് ലാവണ്യരാമ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:പൂർണ്ണഷഡ്ജം (രുദ്രപ്രിയ) രാഗത്തിൽ ചിട്ടപ്പെടുത്തിയ കൃതികൾ
വാനില ആൻഡമാനിക്ക
വ്യാവസായിക വാനിലയുടെ (ശാസ്ത്രീയനാമം Vanilla planifolia) ഒരു വന്യബന്ധുവാണ് വാനില ആൻഡമാനിക്ക. വാനില എസ്സെൻസ് ഇതിൽ നിന്നാണ് ഉത്പാദിപ്പിക്കുന്നത്. ഇത് ആന്തമാൻ നിക്കോബാർ ദ്വീപുകളിൽ വളരുന്ന ഒരു കാടൻ ഇനം ആണ്. ഇത് ഒരു വംശനാശ ഭീഷണി നേരിടുന്ന ഇനം ആണ്
ഇതിനു സുഗന്ധമുള്ള വെളുത്ത പുഷ്പങ്ങളാണുള്ളത്. 1918ൽ റോബർട്ട് അലൻ എന്ന സസ്യശാസ്ത്രജ്ഞൻ ആണ് ഇതിനെ ആദ്യമായി തിരിച്ചറിഞ്ഞത്. ഇന്ന് ഈ ദ്വീപുനാട്ടിലെ പൂക്കൃഷിയിൽ പ്രധാനമാണ് ഈ ഇനം. കൂടാതെ പോർട്ട് ബ്ലയരിലെ ധനികാരി പരീക്ഷണ സസ്യോദ്യാനത്തിൽ ('Dhanikhari Experimental Botanic Garden') ബൊട്ടാണിക്കൽ സർവ്വേ ഓഫ് ഇന്ത്യ ഇത് സംരക്ഷിക്കുന്നും  ഉണ്ട്.
ഇത് തിരുവനന്തപുരത്തും ജവഹർലാൽ നഹറു ട്രോപ്പിക്കൽ ബൊട്ടാണിക്കൽ ഗാർഡനിലും ഇതിന്റെ ശേഖരം ഉണ്ട്, ഈ ഇനത്തിന്റെ തനത് സ്വഭാവത്തെ ക്കുറിച്ച് സംശയങ്ങളും ഉണ്ട്. തായ് ലാന്ഡ് ഇനമായ വാനില അബിഡ യുമായി അഭിന്നതയും (സീഡൻഫാഡൻ എന്ന സസ്യശാസ്ത്രജ്ഞൻ) കൽപ്പിക്കുന്നുണ്ട്,.
പുറംകണ്ണികൾ
വർഗ്ഗം:ഓർക്കിഡേസീ
ശൈലവൃഷ്ടി
പർവ്വതങ്ങളുമായി ബന്ധപ്പെട്ട് ഉണ്ടാകുന്ന മഴയാണ് ശൈലവൃഷ്ടി. നീരാവി പൂരിതമായ മഴക്കാറ്റുകൾ പർവ്വതത്തിനഭിമുഖമായി വീശുന്ന പ്രദേശങ്ങളിലാണ് ശൈലവൃഷ്ടി ഉണ്ടാകുന്നത്. പർവ്വതത്തിന്റെ ചെരിവുകളിലേക്ക് ശക്തിയായി തള്ളി നീക്കപ്പെടുന്ന വായുപിണ്ഡം ഉയർന്നു പൊങ്ങുകയും തണുത്ത് മഴയ്ക്ക് കാരണമാകുകയുമാണ് ചെയ്യുന്നത്. ഇങ്ങനെ പർവ്വതത്തിന്റെ കാറ്റിനഭിമുഖമായ ചെരിവുകളിൽ ലഭിക്കുന്ന മഴയാണ് ശൈലവൃഷ്ടി അഥവാ പർവ്വതവൃഷ്ടി എന്ന് പറയുന്നത്.
ഉദ്ഭവം
കാറ്റിനഭിമുഖമായ ചെരിവിൽ മഴ നൽകിയ ശേഷം വരണ്ട കാറ്റ് കാറ്റിനു പ്രതിമുഖമായ പർവ്വതച്ചെരിവിൽ എത്തിച്ചേരുന്നു. ഈ കാറ്റ് നീരാവിരഹിതമായാൽ ആ ഭാഗത്ത് മഴ ഉണ്ടാകുന്നില്ല. മഴ ലഭിക്കാത്ത കാറ്റിനു പ്രതിമുഖമായ പർവ്വതച്ചെരിവുകൾ മഴ നിഴൽ പ്രദേശങ്ങൾ എന്നറിയപ്പെടുന്നു. സമുദ്രത്തിൽ നിന്നും വരുന്ന നീരാവി പൂരിതമായ കാറ്റിനെ തടഞ്ഞു നിർത്താനുതകും വിധം പർവ്വതങ്ങൾ സ്ഥിതി ചെയ്യുന്ന മേഖലകളിൽ മാത്രമേ ഈ മഴ ഉണ്ടാകാറുള്ളൂ. അടുത്തടുത്ത് സ്ഥിതി ചെയ്യുന്ന സമുദ്രതീര നഗരങ്ങളിൽ പോലും മഴയുടെ അളവിലുള്ള അന്തരം വരുന്നത് ശൈലവൃഷ്ടിയും മഴനിഴൽ പ്രദേശങ്ങളും മൂലമാണ്.
അവലംബം
വർഗ്ഗം:അന്തരീക്ഷശാസ്ത്രം
നിയ സലാമിസ് ഫമാഗുസ്റ്റ എഫ്സി
സൈപ്രസിലുള്ള അമ്മോകോസ്റ്റോസിലെ ഒരു പ്രഫഷ്ണൽ ഫുട്ബോൾ ക്ലബാണ്‌ നിയ സലാമിസ് ഫമാഗുസ്റ്റ എഫ്സി.1974ൽ തുർക്കിയുടെ സൈപ്രസ് അധിനിവേശ സമയത്ത് അഭയാർഥി ക്ലബായി തുടക്കം.ദ്വീപിന്റെ വടക്ക് ഭാഗം തുർക്കി കൈയ്യടക്കി.ലാർനാക കേന്ദ്രീകരിച്ച് താല്കാലികമായി ഈ ക്ലബ് പ്രവർത്തിച്ചു.
നിയ സലാമിസ് അമ്മോകോസ്റ്റൌ എഫ്സി നിരവധി പ്രധാന വിജയങ്ങൾ സൈപ്രിയോട്ട് കപ്പിലും സൈപ്രിയോട്ട് സൂപ്പർ കപ്പിലും 1990ൽ നേടിയിട്ടുണ്ട്.1990ൽ ആദ്യമായി ഈ ടീം യുവേഫ കപ്പ് വിന്നേഴ്സ് കപ്പിൽ ഈ ടീം പങ്കെടുത്തു.1995,1997,2000 എന്നീ വർഷങ്ങളിൽ യുവേഫ ഇന്റർട്ടോട്ടൊ കപ്പിലും പങ്കെടുത്തു .നിയ സലാമിന ഫമഗുസ്ത സ്പോർട്ട്സ് ക്ലബിന്റെ ഭാഗമാണ്‌ 1948ലാണ്‌ ഈ ക്ലബ് സ്ഥപിതമായത്.ഇത് മുൻപ് അവർ പുരുഷ വോളിബോൾ ടീം രൂപീകരിച്ചിരുന്നു.ഈ ക്ലബ് സൈപ്രസിന്റെ മുൻകാല നാമമായ സലാമിസ് /സലാമിന എന്ന് നാമകരണം ചെയ്തു ഇത് ഇന്ന് അമോക്കൊസ്റ്റസിലാണ്‌(ഗ്രീക്ക് ഭാഷയിൽ നിയ എന്നാൽ പുതിയത് എന്നാണർഥം)
പുറത്തേയ്ക്കുള്ള കണ്ണികൾ
വർഗ്ഗം:സൈപ്രസ് വർഗ്ഗം:ഫുട്ബോൾ ക്ലബ്ബുകൾ
എ.കെ. മണി
അവലംബം
വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
സുനിത വിശ്വനാഥ്
മൂന്നു  പതിറ്റാണ്ടുകളായി സ്ത്രീകളുടെ അവകാശങ്ങൾക്കും നീതിക്കും വേണ്ടി  അമേരിക്ക യിലെ ന്യൂയോർക്ക് കേന്ദ്രമായി പ്രവർത്തിക്കുന്ന ഒരു  മനുഷ്യാവകാശ സംഘടന പ്രവർത്തകയാണ്   സുനിത വിശ്വനാഥ്. അന്താരാഷ്ട്ര വനിതാ മനുഷ്യാവകാശ സംഘടനയായ വുമൺ ഫോർ അഫ്ഗാൻ വുമൺ എന്ന  വനിത സംഘടയുടെ  സഹസ്ഥാപകയും  സജീവ ബോർഡ് അംഗവുമാണ്. സംഘ പരിവാർ സംഘടനകൾ അമേരിക്ക യിൽ പടർത്തുന്ന ഹൈന്ദവ വർഗീയതക്കു എതിരെ 2011ൽ   സ്ഥാപിതമായ സാധന  എന്ന പുരോഗമന ഹൈന്ദവ പ്രസ്ഥാനത്തിന്റെ   സ്ഥാപക നേതാവും ആണ്. 2015  ൽ അമേരിക്കൻ പ്രസിഡന്റ് ബാരാക് ഒബാമ, നൽകുന്ന Champion of Change എന്ന അവാർഡിന് അർഹയായി.
ആന്ധ്രയിലെ ഒരു  ഹിന്ദു കുടുംബത്തിലാണ് സുനിത വളർന്നത്. ഇപ്പോൾ ഭർത്താവ് സ്റ്റീഫൻ ഷായുടെയും മക്കളായ ഗൌതമൻ, ആകാശ്, സത്യാ എന്നിവരുടെ  കൂടെ അമേരിക്കയിൽ ആണ്  സുനിത താമസിക്കുന്നത്.
അവലംബം
വർഗ്ഗം:മനുഷ്യാവകാശപ്രവർത്തകർ
ഹിദായ മസ്ജിദ് തിരുവമ്പാടി
തിരുവമ്പാടി ഗ്രാമപഞ്ചായത്തിലെ പ്രധാന മുസ്‌ലിം കേന്ദ്രങ്ങളിൽ ഒന്നാണ് ഹിദായ മസ്ജിദ്. തിരുവമ്പാടി -കോഴിക്കോട് റോഡിൽ ഭാരത് പെട്രോൾ പമ്പിന് എതിർവശം സ്ഥിതി ചെയ്യുന്നു. ഓമശ്ശേരി കേന്ദ്രമായി പ്രവർത്തിക്കുന്ന ഇസ്‌ലാമിക് വെൽഫെയർ ട്രസ്റ്റ് മുൻകയ്യെടുത്താണ് ഇത് സ്ഥാപിച്ചത്.
അവലംബം
വർഗ്ഗം:കോഴിക്കോട് ജില്ലയിലെ മുസ്ലീം പള്ളികൾ വർഗ്ഗം:മുസ്‌ലിം പള്ളികൾ - അപൂർണ്ണലേഖനങ്ങൾ
യൂമാ ഡയകൈറ്റ്
ഒരു മാലിയൻ മോഡലും നടിയും ടെലിവിഷൻ വ്യക്തിത്വവും ഷോ ഗേളുമാണ് യൂമ ഡയകൈറ്റ് (ജനനം 1 മെയ് 1971). പ്രധാനമായും ഇറ്റലിയിൽ സജീവമായ യുമ നവോമി കാംപ്ബെല്ലിനോട് വളരെ സാമ്യമുള്ളതിനാൽ അവർ അന്തർദേശീയമായി "മറ്റൊരു നവോമി" എന്നും അറിയപ്പെടുന്നു.
യൂമ മാലിയിൽ ജനിച്ച് പാരീസിൽ വളർന്നു 18 വയസ്സുള്ളപ്പോൾ ഡയകൈറ്റ് ലോകമെമ്പാടും അറിയപ്പെടുന്നത് ബെനറ്റൺ ഗ്രൂപ്പ് ഒരു പരസ്യ പ്രചാരണത്തിന്റെ വക്താവായി അവളെ തിരഞ്ഞെടുത്തതോടെയാണ്. 1998-ൽ ഇറ്റലിയിലേക്ക് മാറുകയും അർമാനി, വെർസേസ്, ഡോൾസ് & ഗബ്ബാന എന്നിവയുൾപ്പെടെയുള്ള ശ്രദ്ധേയരായ സ്റ്റൈലിസ്റ്റുകളുടെ ഒരു റൺവേ മോഡലായിരുന്നു ഡയകൈറ്റ്. നിരവധി ടെലിവിഷൻ ഷോകളിൽ ഡയകൈറ്റ് പ്രത്യക്ഷപ്പെട്ടു. റായ് യുനോ സംപ്രേഷണം ചെയ്ത റിയാലിറ്റി-ടാലന്റ് ഷോ ബല്ലാൻഡോ കോൺ ലെ സ്റ്റെല്ലെ (ഡാൻസിംഗ് വിത്ത് ദ സ്റ്റാർസിന്റെ ഇറ്റാലിയൻ പതിപ്പ്) കൂടാതെ കനാൽ 5 സംപ്രേഷണം ചെയ്യുന്ന റിയാലിറ്റി-ഗെയിം ഷോയായ L'isola dei famosi (ഇറ്റാലിയൻ പതിപ്പ് സെലിബ്രിറ്റി സർവൈവർ) എന്നിവയിലും അവർ ഒരു മത്സരാർത്ഥിയായിരുന്നു. 2017-ൽ ചാഡ് സ്റ്റാഹെൽസ്കി സംവിധാനം ചെയ്ത ജോൺ വിക്ക്: ചാപ്റ്റർ 2 എന്ന ആക്ഷൻ ചിത്രത്തിലും ഡയകൈറ്റ് പ്രത്യക്ഷപ്പെട്ടു. വംശീയതയ്‌ക്കെതിരായ ഒരു അന്താരാഷ്ട്ര രാഷ്ട്രീയ പ്രവർത്തക കൂടിയാണ് ഡയകൈറ്റ്.
പുറംകണ്ണികൾ
വർഗ്ഗം:മാലിയൻ ചലച്ചിത്രനടിമാർ വർഗ്ഗം:1971-ൽ ജനിച്ചവർ
ഫോഗി ഡ്യൂ
പത്തൊൻപതാം നൂറ്റാണ്ടിൽ തെക്കൻ ഇംഗ്ലണ്ടിലും തെക്കൻ യുണൈറ്റഡ് സ്റ്റേറ്റ്സിലും ശക്തമായ സാന്നിധ്യമുള്ള ഒരു ഇംഗ്ലീഷ് നാടോടി ഗാനമാണ് "ഫോഗി ഡ്യൂ" അല്ലെങ്കിൽ "ഫോഗി, ഫോഗി ഡ്യൂ". ഒരു നെയ്ത്തുകാരനും അവൻ പ്രണയിച്ച ഒരു പെൺകുട്ടിയും തമ്മിലുള്ള ബന്ധത്തിന്റെ അനന്തരഫലമാണ് ഗാനം വിവരിക്കുന്നത്. ലോസ് നമ്പർ O03, റൗഡ് ഫോക്ക് സോംഗ് ഇൻഡക്സ് നമ്പർ 558 എന്നിങ്ങനെയാണ് ഇത് പട്ടികപ്പെടുത്തിയിരിക്കുന്നത്. ഹാരി കോക്സ് ഉൾപ്പെടെയുള്ള നിരവധി പരമ്പരാഗത ഗായകർ ഇത് റെക്കോർഡ് ചെയ്തിട്ടുണ്ട്. കൂടാതെ ബെഞ്ചമിൻ ബ്രിട്ടൻ, ബർൾ ഐവ്സ്, എഎൽ ലോയ്ഡ്, യെ വാഗബോണ്ട്സ് എന്നിവരുൾപ്പെടെ വൈവിധ്യമാർന്ന സംഗീതജ്ഞർ പാട്ടിന്റെ ജനപ്രിയ പതിപ്പുകൾ റെക്കോർഡുചെയ്‌തിട്ടുണ്ട്.
ഗാട്ട് കരാർ
ജനറൽ എഗ്രിമെന്റ് ഓൺ താരിഫ് ആൻഡ് ട്രെഡ് (GAAT)
ഫോഗി ഡ്യൂ
ചരിത്രവും വരികളും
പത്തൊൻപതാം നൂറ്റാണ്ടിന്റെ തുടക്കത്തിൽ ബ്രോഡ്‌സൈഡിൽ ആദ്യമായി പ്രസിദ്ധീകരിച്ച ഒരു ബല്ലാഡ് ആണ് ഈ ഗാനം. സെസിൽ ഷാർപ്പ് പാട്ടിന്റെ എട്ട് പതിപ്പുകൾ ശേഖരിച്ചു. പ്രത്യേകിച്ച് ഇംഗ്ലണ്ടിലെ സോമർസെറ്റിൽ, മാത്രമല്ല അമേരിക്കയിലും. സമീപകാലത്തെ പല പരമ്പരാഗത അമേരിക്കൻ പതിപ്പുകളും പോലെ, ഗാനത്തിന്റെ ആദ്യ പതിപ്പുകൾ മൂടൽ മഞ്ഞിനേക്കാൾ "ബുഗാബൂ" യെക്കുറിച്ചുള്ള അവളുടെ ഭയത്തെ പരാമർശിക്കുന്നു. ഈ പഴയ പതിപ്പുകളിൽ, ഒരു അഭ്യാസി തന്റെ യജമാനന്റെ മകളെ പ്രേതത്തിന്റെ വേഷം ധരിച്ച ഒരു സുഹൃത്തിന്റെ സഹായത്തോടെ ("ബുഗാബൂ") വശീകരിക്കുന്നു. "Bugaboo" എന്നത് "The foggy dew" ആയി മാറി. അത് പാട്ടിനെ വ്യത്യസ്ത ദിശകളിലേക്ക് അയച്ചതായി തോന്നുന്നു.
ഗാട്ട് കരാർ
താരിഫ്സും ട്രേഡും സംബന്ധിച്ച പൊതുവായ ഉടമ്പടി (GATT) പല രാജ്യങ്ങൾക്കും ഇടയിൽ ഒരു നിയമ ഉടമ്പടിയാണ്. താരിഫ് അല്ലെങ്കിൽ ക്വാട്ടകൾ പോലുള്ള വ്യാപാര അതിർത്തികൾ കുറയ്ക്കുകയോ അല്ലെങ്കിൽ ഒഴിവാക്കുകയോ ചെയ്യുന്നതിലൂടെ അന്താരാഷ്ട്ര വ്യാപാരത്തെ പ്രോത്സാഹിപ്പിക്കുന്നതിനാണ് ഇത് ഉദ്ദേശിക്കുന്നത്. അതിന്റെ പ്രാധാന്യം കണക്കിലെടുത്ത് "താരിഫ്സും മറ്റ് വ്യാപാര അതിർത്തികളും ഗണ്യമായി കുറയ്ക്കുക, മുൻഗണനകളുടെ ഏകീകരണം, പരസ്പരവും പരസ്പര ആനുകൂല്യവുമായ അടിസ്ഥാനത്തിൽ." ഐക്യരാഷ്ട്ര സഭയുടെ ട്രേഡ് ആന്റ് എംപ്ലോയിമെൻറിൻറെ കോൺഫറൻസിൽ ആദ്യമായി ചർച്ച ചെയ്യപ്പെട്ടു. ഇന്റർനാഷണൽ ട്രേഡ് ഓർഗനൈസേഷൻ (ഐ.ടി.ഒ) സൃഷ്ടിക്കാൻ ഗവൺമെന്റുമായുള്ള ചർച്ചകൾ പരാജയപ്പെട്ടതിന്റെ ഫലമായിരുന്നു ഇത്. 1947 ഒക്ടോബർ 30 ന് ജനീവയിൽ 23 രാഷ്ട്രങ്ങൾ ചേർന്ന് ജി.എ.റ്റി.ടി ഒപ്പുവയ്ക്കുകയും 1948 ജനുവരി 1 മുതൽ പ്രാബല്യത്തിൽ വരികയും ചെയ്തു. 1994 ഏപ്രിൽ 14 ന് മാരാഖേഷിൽ 123 രാജ്യങ്ങൾ ഒപ്പുവയ്ക്കുന്നത് വരെ കരാർ പ്രാബല്യത്തിലായി. ഉറുഗ്വേ റൗണ്ട് കരാറുകളിൽ, ലോക വ്യാപാര സംഘടന (WTO), 1 ജനുവരി 1995 ൽ. ജി.എച്ച്.എ.ടിയുടെ പിൻഗാമിയായി ലോകവ്യാപാരഘടനയും, GATT 1994 ന്റെ പരിഷ്ക്കരണത്തിന് വിധേയമായതും, WTO ചട്ടക്കൂടിൽ യഥാർത്ഥ GATT ടെക്സ്റ്റ് (GATT 1947) ഇപ്പോഴും ഫലത്തിലുണ്ട്.
സ്പേസ് എക്സ്
2008 -ൽ ദ്രവരൂപത്തിലുള്ള ഇന്ധനം ഉപയോഗിച്ച് ഒരു റോക്കറ്റിനെ ഭ്രമണപഥത്തിൽ എത്തിക്കുന്ന ആദ്യത്തെ സ്വകാര്യ കമ്പനി, 2010 -ൽ ഒരു ബഹിരാകാശവാഹനം വിക്ഷേപിക്കുകയും ഒരു തകരാറും കൂടാതെ തിരിച്ചു ഭൂമിയിൽ ഇറക്കുകയും ചെയ്ത ആദ്യ സ്വകാര്യ കമ്പനി എന്നീ നിലകളിൽ സ്‌പേസ് എക്സ് പ്രശസ്തിയർജിച്ചു. ഡിസംബർ 21, 2015 ന് സ്‌പേസ് എക്സ് വിക്ഷേപിച്ച ഒരു റോക്കറ്റിന്റെ ആദ്യഘട്ടം, വിക്ഷേപണം നടത്തിയ സ്ഥലത്ത് തന്നെ കേടുപാടൊന്നും കൂടാതെ കുത്തനെ തിരിച്ചിറക്കി. ഏപ്രിൽ 8, 2016 -ന് മറ്റൊരു പരീക്ഷണത്തിൽ ഇത്തരത്തിൽ വിക്ഷേപിച്ച ഒരു റോക്കറ്റിന്റെ ആദ്യഘട്ടം കടലിൽ നിർത്തിയിട്ട ഒരു ഡ്രോൺ പ്ലാറ്റ്ഫോമിൽ കുത്തനെ തിരികെയിറക്കാനും കമ്പനിക്ക് കഴിഞ്ഞു.
2006 -ൽ അന്താരാഷ്ര ബഹിരാകാശ കേന്ദ്രത്തിലേക്ക് ആവശ്യമായ വസ്തുക്കൾ എത്തിച്ചുകൊടുക്കുന്നതിന് നാസ സ്‌പേസ് എക്സുമായി കരാറിൽ ഒപ്പുവച്ചു. ഇതിനെ തുടർന്ന് അവർ മെയ് 2015 വരെ ഉള്ള കാലഘട്ടത്തിൽ ബഹിരാകാശ കേന്ദ്രത്തിലേക്ക് ഇത്തരത്തിൽ ഉള്ള ആറ് പറക്കലുകൾ നടത്തി.
പുറംകണ്ണികൾ
വർഗ്ഗം:ബഹിരാകാശഗവേഷണകേന്ദ്രങ്ങൾ വർഗ്ഗം:അമേരിക്കൻ_ഐക്യനാടുകളിലെ_എയ്റോസ്പേസ്_കമ്പനികൾ
ഫോഗി ഡ്യൂ
ചരിത്രവും വരികളും
നിരവധി പരമ്പരാഗത ഇംഗ്ലീഷ് പതിപ്പുകൾ ശേഖരിച്ച പീറ്റർ കെന്നഡി, "ഫോഗി ഡ്യൂ" എന്നത് "ഇരുട്ടുള്ള" അല്ലെങ്കിൽ "കറുത്ത രാത്രി" എന്നർത്ഥം വരുന്ന ഐറിഷ് ഒറോസെഡു എന്ന് ഉച്ചരിക്കാനുള്ള ഒരു ഇംഗ്ലീഷുകാരന്റെ ശ്രമമാണെന്ന് അഭിപ്രായപ്പെടുന്നു, മാത്രമല്ല ജെയിംസ് റീവ്സിനെ സൂചിപ്പിക്കുന്നു. മിഡിൽ ഇംഗ്ലീഷിൽ "മൂടൽമഞ്ഞ്" എന്നത് "നാടൻ, റാങ്കുള്ള മാർഷ് ഗ്രാസ്" സൂചിപ്പിക്കുന്നു, അതേസമയം "മഞ്ഞ്" കന്യകാത്വത്തെയോ ചാരിത്ര്യത്തെയോ പ്രതിനിധീകരിക്കുന്നു.
അവലംബം
വർഗ്ഗം:ഇംഗ്ലീഷ് നാടൻ പാട്ടുകൾ
മഞ്ഞ ഇലക്കുരുവി
മഞ്ഞ ഇലക്കുരുവിയ്ക്ക്   ആംഗലനാമം Tickell's Leaf Warbler എന്നും ശാസ്ത്രീയ നാമം Phylloscopus affinis എന്നുമാണ്. ഇവയെ ഏഷ്യയിൽ കാണുന്നു.
ശാസ്ത്രീയ നാമം ഈ പക്ഷിയെ ഇന്ത്യയിലും ബർമ്മയിലും കണ്ടെത്തിയ പേരുകേട്ട പക്ഷിശസ്ത്രജ്ഞനായ സാമുവൽ ടിക്കലിന്റെ പേരുമായി ചേർന്നതാണ്. അടിവശവും പുരികത്തിനു മുകൾവശവും മഞ്ഞ നിറമാണ്.
പുറത്തേക്കുള്ള കണ്ണികൾ
വർഗ്ഗം:പാകിസ്താനിലെ പക്ഷികൾ വർഗ്ഗം:ബംഗ്ലാദേശിലെ പക്ഷികൾ വർഗ്ഗം:നേപ്പാളിലെ പക്ഷികൾ വർഗ്ഗം:ആഫ്രിക്കയിലെ പക്ഷികൾ
(357439) 2004 ബിഎൽ86
2015 ജനുവരി 26൹ ഭൂമിയുടെ സമീപത്തു കൂടി കടന്നു പോകുന്ന ഒരു ലഘുഗ്രഹമാണ് (357439) 2004 BL86. 440 മീറ്റർ മുതൽ ഒരു കി.മീറ്റർ വരെയായിരിക്കാം ഇതിന്റെ വ്യാസം എന്നാണ് കണക്കാക്കിയിരിക്കുന്നത്. ഭൂമിയിൽ നിന്നും 1,20,000 കി.മീറ്റർ അകലെ കൂടിയാണ് ഇത് കടന്നുപോകുന്നത്. ഇത് ഭൂമിയും ചന്ദ്രനും തമ്മിലുള്ള ദൂരത്തിന്റെ 3.1 മടങ്ങാണ്. 2004 ജനുവരി 30൹ ലിനിയർ ആണ് ഈ ലഘുഗ്രഹത്തെ കണ്ടെത്തിയത്.
2015 ജനുവരി 27ന് ഈ ലഘുഗ്രഹം ഖഗോള മദ്ധ്യരേഖയുടെ സമീപത്ത് കാണപ്പെടും. അപ്പോൾ ഇതിന്റെ കാന്തിമാനം 9 ആയിരിക്കും. 2015 ജനുവരി 27നാണ് ഇതിനെ സൂര്യന്റെ ഓപ്പോസിഷനിൽ കാണപ്പെടുക. ഗോൾഡ് സ്റ്റോൺ ഡീപ് സ്പെയ്സ് നെറ്റ്‌വർക്ക് ഇതിനെ ജനുവരിയിൽ നിരീക്ഷണത്തിനു വിധേയമാക്കും.
അടുത്ത 200 വർഷത്തേക്ക് ഈ ലഘുഗ്രഹം ഭൂമിയോട് ഇത്രയും അടുത്ത് എത്താൻ സാദ്ധ്യതയില്ല. ഇനി ഇത്രയും വലിപ്പമുള്ള ഒരു ലഘുഗ്രഹം(137108) 1999 AN10) ഭൂമിയോട് ഇത്രയും അടുത്തു കൂടി കടന്നു പോകുന്നത് 2027ൽ ആയിരിക്കും. ഏതാണ്ട് ഇത്രയും വലിപ്പമുള്ള 2014 YB35 എന്ന ഒരു ലഘുഗ്രഹം 2015 മാർച്ച് 27൹ ഭൂമിയിൽ നിന്നും 45 ലക്ഷം കി.മീറ്റർ അകലെ കൂടി കടന്നു പോകുന്നുണ്ട്.
പുറത്തേയ്ക്കുള്ള കണ്ണികൾ
357439
ലിബർ അബാസി
1202-ലെ ലിയോനാർഡോ പിസയുടെ ഗണിതശാസ്ത്രപരമായ ചരിത്രഗ്രന്ഥമാണ് ലിബർ അബാസി ("The Book of Calculation") പിന്നീട് മരണാനന്തരമായി അദ്ദേഹത്തെ ഫിബനാച്ചി എന്നറിയപ്പെട്ടു. ഹിന്ദു-അറബിക് ന്യൂമറിക് സംവിധാനത്തെ വിവരിക്കുന്ന ആദ്യത്തെ പാശ്ചാത്യഗ്രന്ഥങ്ങളിലൊന്നാണ് ഇത്. ഇതിൽ ഉപയോഗിക്കുന്ന ചിഹ്നങ്ങളെ പാരമ്പര്യമായി അറബിക് അക്കങ്ങൾ എന്നു പറയുന്നു. വാണിജ്യ വ്യാപാരികളുടെയും ഗണിതശാസ്ത്രജ്ഞന്മാരുടെയും പ്രയോഗങ്ങളെ അഭിസംബോധന ചെയ്തുകൊണ്ട്, അതിന്റെ മേന്മയും ഈ ഗ്ലിഫുകളുടെ ഉപയോഗവും പൊതുജനങ്ങളെ ബോധ്യപ്പെടുത്താൻ ഇത് സഹായിച്ചു..
അവലംബം
വർഗ്ഗം:മാത്തമാറ്റിക്സ് പുസ്തകങ്ങൾ
റോബർട്ട് ഹമ്മണ്ട്
റോബർട്ട് ഹമ്മണ്ട് OAM (1981 ജനിച്ചത്) ക്യൂൻസ്ലാന്റിൽ നിന്നുള്ള ഒരു ഓസ്ട്രേലിയൻ ഹോക്കി താരമാണ്. സംസ്ഥാന തലത്തിൽ ഹോക്കി കളിച്ചിട്ടുണ്ട്. ഓസ്ട്രേലിയൻ പുരുഷ നാഷണൽ ഹോക്കി ടീമിന്റെ സ്ഥിരം അംഗമായിരുന്നു അദ്ദേഹം. 2004 സമ്മർ ഒളിമ്പിക്സിൽ ഒരു സ്വർണ്ണ മെഡലും 2008 സമ്മർ ഒളിമ്പിക്സിൽ ഒരു വെങ്കല മെഡലും നേടിയപ്പോൾ അദ്ദേഹം ടീമിനൊപ്പമായിരുന്നു. 2012 ലെ വേനൽക്കാല ഒളിമ്പിക്സിൽ രാജ്യത്തെയാണ് പ്രതിനിധാനം ചെയ്തത്. 2010 ലെ പുരുഷ ഹോക്കി ചാമ്പ്യൻസ് ട്രോഫിയിൽ സ്വർണമെഡൽ നേടിയ ടീമിലെ അംഗമായിരുന്നു അദ്ദേഹം.
ജീവിതം
ഹമ്മണ്ട് 1981- ൽ ക്യൂൻസ്ലൻഡിലാണ് ജനിച്ചത്.
ഫീൽഡ് ഹോക്കി
1999-ൽ ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് സ്പോർട്സ് ടീമിനു വേണ്ടി കളിച്ചതിന് ഹമ്മണ്ട് സ്കോളർഷിപ്പ് നേടി. ഓസ്ട്രേലിയൻ ഹോക്കി ലീഗിൽ അദ്ദേഹത്തിന്റെ സംസ്ഥാനത്തെ പ്രതിനിധീകരിച്ചുകൊണ്ട് 2010-ലെ സീസണിൽ ഫൈനൽ മത്സരത്തിൽ കളിച്ചു.
പ്രൊഫഷണൽ ഹോക്കി
2010, 2011-ൽ അദ്ദേഹം നെതർലാൻഡ്സ് പ്രൊഫഷണൽ ഹോക്കി കളിച്ചു​.
അവലംബം
വർഗ്ഗം:1981-ൽ ജനിച്ചവർ വർഗ്ഗം:ഓസ്ട്രേലിയൻ പുരുഷ ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയയിലെ ഒളിമ്പിക് ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയൻ ഒളിമ്പിക് സ്വർണ്ണ മെഡൽ ജേതാക്കൾ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ വർഗ്ഗം:ജീവിച്ചിരിക്കുന്ന പ്രമുഖർ
എ. ജെ. ക്രോനിൻ
സ്കോട്ലന്റിലെ നോവലിസ്റ്റും വൈദ്യശാസ്ത്രവിദഗ്ദ്ധനും ആയിരുന്നു ആർച്ചിബാൾഡ് ജോസഫ് ക്രോനിൻ (ജീവിതകാലം: 1896 ജൂലൈ 19 – 1981 ജനുവരി 6). അദ്ദേഹത്തിന്റെ ലോകപ്രശസ്തമായ നോവലാണ് ദ സിറ്റാഡൽ. സ്കോട്ട്‌ലൻഡിലുള്ള ഒരു ഖനിക്കടുത്തുള്ള ഗ്രാമത്തിൽ ജീവിച്ച ഒരു ഡോക്ടർ പെട്ടെന്ന് ലണ്ടനിലേയ്ക്ക് തന്റെ ഉദ്യോഗാർത്ഥം താമസം മാറുന്നതും തുടർന്നുള്ള സംഭവങ്ങളും വിവരിക്കുന്നതാണീ നോവൽ. മെഡിക്കൽ എത്തിക്സിനെപ്പറ്റിയുള്ള അന്നത്തെ പുതുമയുള്ള പല ആശയങ്ങളും ജനമനസ്സിലും അധികാരികളിലും എത്തുവാൻ ഈ നോവൽ കാരണമായി.
ബാല്യകാലം
ക്രോനിൻ ഡൺബാർട്ടൺ ഷയറിലെ കാർഡ്രൊസ്സിൽ റോസ്ബാങ്ക് കോട്ടേജിൽ ആണു ജനിച്ചത്. മാതാവ്: ജെസ്സി ക്രോനിൻ; പിതാവ്: പാട്രിക് ക്രോനിൻ.
അവലംബം
വർഗ്ഗം:1896-ൽ ജനിച്ചവർ വർഗ്ഗം:ജൂലൈ 19-ന് ജനിച്ചവർ വർഗ്ഗം:1981-ൽ മരിച്ചവർ വർഗ്ഗം:ജനുവരി 6-ന് മരിച്ചവർ വർഗ്ഗം:നോവലെഴുത്തുകാർ
വാളുപയോഗിച്ച് 100 പേരെ കൊല്ലാനുള്ള മത്സരം
ജപ്പാന്റെ ചൈനീസ് അധിനിവേശത്തിനിടെ ആദ്യം ആർക്കാണ് 100 പേരെ വാളുപയോഗിച്ച് വധിക്കാൻ സാധിക്കുന്നതെന്നത് സംബന്ധിച്ച് ജപ്പാനീസ് സൈന്യത്തിലെ രണ്ട് ഓഫീസർമാർ തമ്മിൽ നടന്ന മത്സരമാണ് വാളുപയോഗിച്ച് 100 പേരെ കൊല്ലാനുള്ള മത്സരം (百人斬り競争) എന്നറിയപ്പെടുന്നത്. ഈ രണ്ട് ഉദ്യോഗസ്ഥർക്കും യുദ്ധക്കുറ്റങ്ങൾ ആരോപിച്ച് പിന്നീട് വധശിക്ഷ നൽകുകയുണ്ടായി. ആ സമയം മുതൽ ഈ സംഭവം നടന്നിട്ടുണ്ടോ ഇല്ലയോ എന്നതുസംബന്ധിച്ച് ചൂടേറിയ വാദപ്രതിവാദങ്ങൾ നടക്കുന്നുണ്ട്. നാൻകിങ് കൂട്ടക്കൊല നടന്നിട്ടില്ല എന്ന് വാദിക്കുന്ന ജാപ്പനീസ് ദേശീയവാദികളും റിവിഷനിസ്റ്റ് ചരിത്രകാരന്മാരുമാണ് ഈ സംഭവത്തിനെതിരായി വാദിക്കുന്നത്. ഈ രണ്ട് ഓഫീസർമാരുടെ പിൻതലമുറക്കാരും ഈ സംഭവം നടന്നിട്ടില്ല എന്ന് വാദിക്കുന്നുണ്ട്.
ആദ്യ പത്രവാർത്തകളിൽ ഈ കൊലകൾ പരസ്പരയുദ്ധത്തിലാണ് നടന്നതെന്നാണ് പരാമർശിക്കുന്നത്. പ്രതിരോധിക്കാൻ കഴിയാത്ത തടവുകാർക്കുമേലാണ് ഈ മത്സരം നടന്നതെന്നാണ് ചരിത്രകാരന്മാരുടെ അഭിപ്രായം.
യുദ്ധസമയത്തെ വാർത്ത
1937-ൽ ഒസാക മൈനിചി ഷിംബൂൺ, സഹോദരപത്രമായ ടോക്യോ നിചി നിചി ഷിം‌ബൂൺ എന്നീ പത്രങ്ങളിലാന് ടോഷിയാകി മുകായി (向井敏明), സുയോഷി നോഡ (野田毅) എന്നീ ഓഫീസർമാർ തമ്മിലുള്ള മത്സരത്തെപ്പറ്റി വാർത്ത വന്നത്. വാളുപയോഗിച്ച് ആദ്യം ആരാണ് 100 പേരെ കൊല്ലുന്നത് എന്ന കാര്യത്തിൽ ഇവർ രണ്ടാ‌ളും തമ്മിൽ മത്സരമുണ്ടായിരുന്നു എന്നായിരുന്നു വാർത്ത. നാൻജിങ്ങിലേയ്ക്കുള്ള വഴിയിൽ നാൻജിങ് കൂട്ടക്കൊലയ്ക്ക് മുൻപാണ് ഇത് നടന്നതെന്നായിരുന്നു വാർത്ത. നവംബർ 30 മുതൽ ഡിസംബർ 13 വരെ നാല് വാർത്തകൾ ഇത് സംബന്ധിച്ച് പ്രസിദ്ധീകരിക്കപ്പെട്ടിരുന്നു. അവസാന വാർത്ത ജപ്പാൻ അഡ്വർട്ടൈസർ എന്ന പത്രത്തിൽ തർജ്ജമ ചെയ്ത് പ്രസിദ്ധീകരിച്ചിരുന്നു.
രണ്ട് ഉദ്യോഗസ്ഥന്മാരും യുദ്ധത്തിനിടെ ഈ ലക്ഷ്യം മറികടന്നിരുന്നതിനാൽ ആരാണ് ജയിച്ചതെന്ന് കണ്ടുപിടിക്കാനായില്ല എന്നായിരുന്നു വാർത്ത. അതിനാൽ അവർ ഉടൻ തന്നെ ആരാണ് 150 പേരെ കൊല്ലുന്നത് എന്ന് അടുത്ത മത്സരം ഉടൻ തന്നെ ആരംഭിച്ചു എന്നാ‍ണ് പത്രലേഖകരായ അസാമി കുസാവോ, സുസുകു ജിറോ എന്നിവർ റിപ്പോർട്ട് ചെയ്തത്. (ടോക്യോ നിചി-നിചി ഷിംബൂൺ, ഡിസംബർ 13).
ഇത്തരത്തിൽ പോരാട്ടത്തിൽ 100 പേരെ കൊല്ലുന്നതിന്റെ അസംഭാവ്യത ആൾക്കാർ ചൂണ്ടിക്കാട്ടിയിട്ടുണ്ട്. പോരാട്ടത്തിലല്ല, തടവുകാരെയാണ് ഇത്തരത്തിൽ കൊന്നതെന്ന് നോഡ തന്നെ പ്രസ്താവിച്ചിട്ടുണ്ട്.
"നാലഞ്ചുപേരെയേ ഞാൻ യുദ്ധത്തിൽ വാളുപയോഗിച്ച് കൊലപ്പെടുത്തിയിട്ടുള്ളൂ. ഒരു ട്രഞ്ച് പിടികൂടിക്കഴിഞ്ഞാൽ 'നി, ലായി-ലായി!' (നീ അടുത്തുവരൂ!) എന്ന് വിളിച്ചാൽ മണ്ടന്മാരായ ചൈനീസ് സൈനികർ ഉടൻ തന്നെ പുറത്തുവരും. ഞങ്ങൾ അവരെ ഒരു വരിയായി നിറുത്തി വെട്ടി വീഴ്ത്തുകയാണ് ചെയ്തിരുന്നത്. നൂറുപേരെ കൊന്നതിന് എന്നെ ആൾക്കാർ പ്രശംസിക്കുന്നു. പക്ഷേ അതിൽ ബഹുഭൂരിപക്ഷത്തിനെയും ഇങ്ങനെയാണ് കൊന്നത്. ഞങ്ങൾ തമ്മിൽ ഒരു മത്സരമുണ്ടായിരുന്നു എന്നത് ശരിയാണ്. ഇതൊരു വലിയ സംഭവമാണോ എന്ന് അതിനുശേഷം എന്നോട് പലരും ചോദിച്ചിരുന്നു. ഇതൊരു വലിയ സംഭവമല്ല എന്നാണ് എനിക്ക് പറയാനുള്ളത്. ..."
വിചാരണയും വധശിക്ഷയും
യുദ്ധശേഷം ഈ സംഭവം സംബന്ധിച്ച രേഖകൾ പൂർവ്വേഷ്യയിലെ അന്താരാഷ്ട്ര മിലിട്ടറി ട്രിബ്യൂണലിന് ലഭിച്ചു. ഇതിനുശേഷം ഈ രണ്ട് സൈനികരെയും ചൈനയിലേയ്ക്ക് നൽകി. ഇവരെ നാൻജിങ്ങിലെ യുദ്ധക്കുറ്റങ്ങൾക്കായുള്ള ട്രിബ്യൂണലിൽ ശിക്ഷിക്കുകയും 1948 ജനുവരി 28-ന് രണ്ട് സൈനികരെയും യുഹാതായിയിൽ വച്ച് വധിക്കുകയും ചെയ്തു.
ലെസ്ലി ക്ലോഡിയസ്
ഇന്ത്യയുടെ ഇതിഹാസ ഹോക്കിതാരമായിരുന്നു ലെസ്ലി ക്ലോഡിയസ് (25 മാർച്ച് 1927 - 20 December 2012 ) ഹോക്കിയിൽ ഏറ്റവും കൂടുതൽ ഒളിമ്പിക് മെഡലുകളെന്ന ഗിന്നസ് റെക്കോഡ് ക്ലോഡിയസിന്റെയും ഉധംസിങ്ങിന്റെയും പേരിലാണ് രേഖപ്പെടുത്തിയിട്ടുള്ളത്.
ജീവിതരേഖ
ഛത്തിസ്ഗഡിലെ ബിലാസ്പൂരിൽ ജനിച്ച ലെസ്ലി വാൾട്ടർ ക്ലോഡിയസ് ഇന്ത്യൻ ഹോക്കിയുടെ പ്രതാപകാലത്ത് ടീം അംഗമായിരുന്നു ക്ലോഡിയസ്. 1948(ലണ്ടൻ ), 1952(ഹെൽസിങ്കി), 1956(മെൽബൺ ) ഒളിമ്പിക്‌സുകളിൽ ഇന്ത്യ സ്വർണം നേടുമ്പോൾ ടീമിലെ കരുത്തനായ താരമായിരുന്നു ക്ലോഡിയസ്. 1960-ലെ റോം ഒളിമ്പിക്‌സിൽ വെള്ളി നേടിയ ഇന്ത്യൻ ടീമിന്റെ ക്യാപ്റ്റനുമായിരുന്നു. ധ്യാൻചന്ദിനു ശേഷം ഇന്ത്യ കണ്ട ഏറ്റവും മികച്ച ഹോക്കി താരങ്ങളിലൊരാളായാണ് ക്ലോഡിയസ് അറിയപ്പെടുന്നത്. റൈറ്റ് ഹാഫായി കളിച്ചിരുന്ന അദ്ദേഹത്തിൻറെ ഡ്രിബ്ളിങ്ങും പാസിങ്ങും അനുപമമായിരുന്നു.
1974, '78 ഏഷ്യൻ ഗെയിംസുകളിൽ ഇന്ത്യൻ ടീം മാനേജരായും കുറേക്കാലും സെലക്ടറായും പ്രവർത്തിച്ചു.
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:1927-ൽ ജനിച്ചവർ
നാനാവോ കാസിൽ
ജപ്പാനിലെ ഹൊകുരികു മേഖലയിലെ ഇഷികാവ പ്രിഫെക്ചറിലെ നാനാവോ നഗരത്തിൽ സ്ഥിതി ചെയ്യുന്ന മുറോമാച്ചി കാലഘട്ടത്തിലെ യമാജിറോ ശൈലിയിലുള്ള ജാപ്പനീസ് കോട്ടയാണ് നാനാവോ കാസിൽ (七尾城, Nanao jō). ഇതിന്റെ അവശിഷ്ടങ്ങൾ 1934 മുതൽ ഒരു ദേശീയ ചരിത്ര സ്ഥലമായി സംരക്ഷിക്കപ്പെടുന്നു.
പശ്ചാത്തലം
ജപ്പാൻ കടലിന് അഭിമുഖമായി നോട്ടോ പെനിൻസുലയുടെ തെക്കുകിഴക്ക് ഭാഗത്താണ് നാനാവോ കാസിൽ സ്ഥിതി ചെയ്യുന്നത്. നല്ല തുറമുഖവും അയൽ പ്രവിശ്യകളുമായുള്ള ബന്ധവും കാരണം നാറ കാലഘട്ടം മുതൽ ഈ പ്രദേശത്തിന് പ്രാധാന്യമുണ്ടായിരുന്നു. 1408-ൽ, ഹതകേയാമ വംശത്തിന്റെ ഒരു ശാഖാ നിരയിൽ നിന്നുള്ള ഹതകേയാമ മിത്സുനോരിയെ നോട്ടോ പ്രവിശ്യയുടെ ഗവർണറായി നിയമിക്കുകയും 1408-ഓടെ ഈ സ്ഥലത്ത് ആദ്യമായി ഒരു കോട്ട പണിയുകയും ചെയ്തു. പ്രധാന ഹതകേയാമ വംശത്തിന്റെ ശക്തിയും സ്വാധീനവും വർദ്ധിച്ചുവന്നു. മുറോമാച്ചി ഷോഗുനേറ്റിന്റെ കീഴിലുള്ള ആഷികാഗ വംശം, നോട്ടോയിലെ ഹതകേയാമ അവരുടെ പ്രദേശം ഒരു അർദ്ധ സ്വതന്ത്ര നിയന്ത്രണമേഖലയായി ഭരിച്ചു. ഹതകേയാമ യോഷിഫുസ (1491-1545) നാനാവോ കാസിൽ ഒരു വലിയ കോട്ടയായി വികസിപ്പിച്ചു. എന്നിരുന്നാലും, അദ്ദേഹത്തിന്റെ മരണശേഷം, വംശവുമായുള്ള ആഭ്യന്തര കലഹങ്ങളും വർദ്ധിച്ചുവരുന്ന നിയന്ത്രണംനഷ്‌ടപ്പെട്ട ശക്തരായ അനുചരരുമായും, ഇക്കോ-ഇക്കി പ്രസ്ഥാനവുമായുള്ള പ്രശ്നങ്ങളും കാരണം ഹതകേയാമ കഷ്ടപ്പെട്ടു.
സ്ഥാനം
കസുഗയാമ കാസിൽ (നിഗത പ്രിഫെക്ചർ), ഒഡാനി കാസിൽ, കണ്ണോൻജി കാസിൽ (ഷിഗ പ്രിഫെക്ചർ), ഗാസൻതോഡ കാസിൽ (ഷിമാനെ പ്രിഫെക്ചർ) എന്നിവയ്‌ക്കൊപ്പം ജപ്പാനിലെ ഏറ്റവും വലിയ അഞ്ച് മധ്യകാല പർവത കോട്ടകളിൽ ഒന്നായി നാനാവോ കാസിൽ കണക്കാക്കപ്പെടുന്നു. ആധുനിക നഗര കേന്ദ്രമായ നാനാവോയുടെ തെക്ക് അറ്റത്തുള്ള 300 മീറ്റർ ഉയരമുള്ള ഷിറോയാമ പർവതത്തിന്റെ മുകളിലെ ചരിവുകളിൽ ഇത് സ്ഥിതിചെയ്യുന്നു. കൂടാതെ കല്ല് കൊത്തളങ്ങളും വരണ്ട കിടങ്ങുകളും ഉള്ള നിരവധി പ്രദേശങ്ങൾ ഉൾക്കൊള്ളുന്നു. കേന്ദ്ര പ്രദേശങ്ങൾ കുന്നിൻ മുകളിലായിരുന്നു. ഹതകേയാമയുടെ പ്രധാന സാമന്തന്മാർക്ക് നൽകിയിട്ടുള്ള പ്രദേശങ്ങളിലൂടെ മാത്രമേ എത്തിച്ചേരാനാകൂ. ഇത് താഴ്ന്ന ചരിവുകളിൽ നിരവധി കേന്ദ്രീകൃത തലങ്ങളിൽ കേന്ദ്ര പ്രദേശങ്ങൾ പൂർണ്ണമായും ചുറ്റുന്നു. കോട്ടകളുടെ ആകെ വലിപ്പം ഒരു ചതുരശ്ര കിലോമീറ്റർ കവിയുന്നു.
ചരിത്രം
അയൽരാജ്യമായ എച്ചൂ പ്രവിശ്യ കീഴടക്കിയതിന് തൊട്ടുപിന്നാലെ 1576-ൽ ഉസുഗി കെൻഷിൻ നോട്ടോ പ്രവിശ്യ ആക്രമിച്ചു. പ്രധാന കോട്ടയെ ഒറ്റപ്പെടുത്താനും തന്റെ ആശയവിനിമയ ലൈനുകൾ സംരക്ഷിക്കാനും വേണ്ടി കെൻഷിൻ ആദ്യം നാനാവോ കാസിലിന് ചുറ്റുമുള്ള ബ്രാഞ്ച് കോട്ടകൾ കുറച്ചു. എന്നിരുന്നാലും, നാനാവോ കാസിൽ പിടിച്ചെടുക്കാൻ വളരെ ബുദ്ധിമുട്ടാണെന്ന് തെളിയിക്കപ്പെട്ടു. അദ്ദേഹം പിൻവാങ്ങാൻ നിർബന്ധിതനായി. അടുത്ത വർഷം അദ്ദേഹം തിരിച്ചെത്തി, കോട്ട ഉപരോധിച്ചു. സഹായത്തിനായി ഹതകേയാമ യോഷിതക ഒഡാ നോബുനാഗയോട് അഭ്യർത്ഥിച്ചു. എന്നാൽ നോബുനാഗ പ്രതികരിക്കുന്നതിന് മുമ്പ്, യോഷിതക ദുരൂഹമായ സാഹചര്യത്തിൽ മരിച്ചു. ഒരുപക്ഷേ ഒരു പകർച്ചവ്യാധി അല്ലെങ്കിൽ വിഷം ഉപയോഗിച്ചുള്ള കൊലപാതകം. പരിരക്ഷകർ നിരാശരായിരുന്നു. എന്നിരുന്നാലും ഹതകേയാമയുടെ പ്രധാന നിലനിർത്തുന്നവരിൽ ഒരാളായ ചോ സുനാത്സുര തീവ്രമായി ചെറുത്തു. അത്തരം ചെറുത്തുനിൽപ്പിനെ നേരിടാൻ, ഹതകേയാമയെ ഒറ്റിക്കൊടുക്കുകയും കെൻഷിന്റെ സൈന്യത്തിന് വാതിലുകൾ തുറക്കുകയും ചെയ്ത മറ്റൊരു പ്രധാന സാമന്തനായ യൂസ സുഗുമിറ്റ്സുവിനെ അട്ടിമറിക്കുന്നതിൽ കെൻഷിൻ വിജയിച്ചു. യുസയുടെ സമർപ്പണം അംഗീകരിച്ച്, കെൻഷിൻ നോട്ടോയെ തന്റെ നിയന്ത്രണത്തിലാക്കി. എന്നാൽ 1577-ൽ ടെഡോറിഗാവ യുദ്ധത്തിൽ ഷിബാറ്റ കാറ്റ്സുയിയുടെ നേതൃത്വത്തിൽ ഒഡ റിലീഫ് സേനയെ നേരിടുകയും പരാജയപ്പെടുത്തുകയും ചെയ്തു. 1578-ൽ കെൻഷിൻ മരിച്ചതിനുശേഷം, 1581-ൽ കീഴടക്കിയപ്പോൾ Nobunaga യുടെ സൈന്യത്തിന് യൂസ കീഴടങ്ങി. നൊബുനാഗയുടെ അപ്രീതിക്ക് കാരണമായതിനാൽ, യൂസ കൊല്ലപ്പെട്ടു. പകരം മൈദ തോഷിയെ നോട്ടോയുടെ പ്രഭുവായി നിയമിച്ചു. അദ്ദേഹം കൊമറുയാമയിൽ (小丸山) ഒരു പുതിയ കോട്ട പണിതു. 1589-ൽ നാനാവോ കാസിൽ ഉപേക്ഷിക്കപ്പെട്ടു.
നിലവിലുള്ളത്
ചില കൽക്കോട്ടകളും ബെയ്‌ലികളും ഉള്ള കോട്ട ഇപ്പോൾ അവശിഷ്ടങ്ങൾ മാത്രമാണ്. ഒരു മ്യൂസിയം സൈറ്റിലുണ്ട്.
സാഹിത്യം
വർഗ്ഗം:ജപ്പാനിലെ 100 മികച്ച കോട്ടകൾ വർഗ്ഗം:ജപ്പാനിലെ നശിപ്പിക്കപ്പെട്ട കോട്ടകൾ വർഗ്ഗം:ജപ്പാനിലെ ചരിത്ര സ്ഥലങ്ങൾ
മാർഗരറ്റ് ഹാമിൽട്ടൺ (ശാസ്ത്രജ്ഞ)
വിഖ്യാതയായ ഒരു അമേരിക്കൻ കമ്പ്യൂട്ടർ ശാസ്ത്രജ്ഞയും സിസ്റ്റംസ് എഞ്ചിനീയറും ബിസിനസ് ഉടമയുമാണ് മാർഗരറ്റ് ഹെയ്ഫീൽഡ് ഹാമിൽടൺ (ജനനം: ആഗസ്റ്റ് 17, 1936). എം.ഐ.ടി. ഇൻസ്ട്രുമെന്റേഷൻ ലബോറട്ടറി യിൽ സോഫ്റ്റ്‌വെയർ എഞ്ചിനീയറിങ് വിഭാഗം ഡയറക്ടറായിരിക്കെ, നാസ യുടെ അപ്പോളോ ചാന്ദ്രദൗത്യങ്ങൾക്ക് വേണ്ടി ഓൺബോർഡ് ഫ്ലൈറ്റ് സോഫ്റ്റ്‌വെയർ വികസിപ്പിക്കുന്നതിൽ ഇവർ നിർണായക പങ്കുവഹിച്ചിട്ടുണ്ട്. 1986 ൽ കേംബ്രിഡ്ജിൽ ആരംഭിച്ച ഹാമിൽടൺ ടെക്നോളജീസ് എന്ന കമ്പനിയുടെ സ്ഥാപകയും സി.ഇ.ഓ.യുമായി. സോഫ്റ്റ്‌വെയർ രൂപകല്പനയിൽ അവർ മുന്നോട്ട് വച്ച ഡെവലപ്മെന്റ് ബിഫോർ ദി ഫാക്ട് (DBTF) മാതൃകയിലുള്ള യൂണിവേഴ്സൽ സിസ്റ്റംസ് ലാങ്‌ഗ്വേജ് അടിസ്ഥാനമാക്കിയാണ് കമ്പനി വികസിച്ചത്.
അവർ ചുമതല വഹിച്ചിരുന്ന ഏതാണ്ട് അറുപതോളം പദ്ധതികളെ കുറിച്ചും ആറു പ്രധാന പരിപാടികളെ കുറിച്ചുമുള്ള 130 ലധികം പ്രബന്ധങ്ങളും തുടർപഠനങ്ങളും റിപ്പോർട്ടുകളും പ്രസിദ്ധീകരിച്ചിട്ടുണ്ട്.
അപ്പോളോ ദൗത്യങ്ങളിൽ ഓൺബോർഡ് ഫ്ലൈറ്റ് സോഫ്റ്റ്‌വെയർ വികസിപ്പിക്കുന്നതിനു നേതൃത്വം വഹിച്ചതിന്, 2016 നവംബർ 22 നു അമേരിക്കൻ പ്രസിഡന്റ് ബറാക്ക് ഒബാമ അവർക്കു പ്രസിഡൻഷ്യൽ മെഡൽ ഓഫ് ഫ്രീഡം സമ്മാനിച്ചു.
പൂർവകാല ജീവിതം
മാർഗരറ്റ് എലെയ്ൻ ഹീഫീൽഡ് 1936 ഓഗസ്റ്റ് 17-ന് ഇൻഡ്യാനയിലെ പൗളിയിൽ കെന്നത്ത് ഹീഫീൽഡിന്റെയും റൂത്ത് എസ്തർ ഹീഫീൽഡിന്റെയും (നീ പാർട്ടിംഗ്ടൺ) മകളായി ജനിച്ചു. കുടുംബം പിന്നീട് മിഷിഗണിലേക്ക് മാറി, അവിടെ മാർഗരറ്റ് 1954-ൽ ഹാൻകോക്ക് ഹൈസ്കൂളിൽ നിന്ന് ബിരുദം നേടി. അവൾ 1955-ൽ മിഷിഗൺ സർവ്വകലാശാലയിൽ ഗണിതശാസ്ത്രം പഠിച്ചു, അവളുടെ അമ്മ ഒരു വിദ്യാർത്ഥിയായിരുന്ന എർലാം കോളേജിലേക്ക് മാറുന്നതിന് മുമ്പ്; അവർ 1958-ൽ മൈനർ ഫിലോസഫിയോടൊപ്പം തന്നെ ഗണിതശാസ്ത്രത്തിൽ ബിഎ നേടി. അബ്സ്ട്രാക്ട് മാത്തമാറ്റിക്സിനെ പിന്തുടരാനും ഗണിതശാസ്ത്ര പ്രൊഫസറാകാനുമുള്ള തന്റെ ആഗ്രഹത്തെ എർൽഹാമിലെ ഗണിത വിഭാഗം മേധാവി ഫ്ലോറൻസ് ലോങ്ങ് സഹായിച്ചതായി അവർ പറഞ്ഞു. മൈനർ ഫിലോസഫി മാഗരറ്റിന്റെ പഠനത്തിൽ ഉൾപ്പെടുത്താൻ തന്റെ കവിയായ പിതാവും ഹെഡ്മാസ്റ്ററായ മുത്തച്ഛനും തന്നെ പ്രേരിപ്പിച്ചതായി അവർ പറയുന്നു.
പുറത്തേക്കുള്ള കണ്ണികൾ
വർഗ്ഗം:1936-ൽ ജനിച്ചവർ വർഗ്ഗം:അമേരിക്കൻ കമ്പ്യൂട്ടർ ശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:വനിതാ കമ്പ്യൂട്ടർ ശാസ്ത്രജ്ഞർ
ലൂർദ്ദ് മാതാവ് (ചലച്ചിത്രം)
കെ. തങ്കപ്പൻ സംവിധാനം ചെയ്ത് 1983 ൽ പുറത്തിറങ്ങിയ ഇന്ത്യൻ തമിഴ് ചിത്രമാണ് വില്ലിയനൂർ മാത്ത. ജി ദേവരാജന്റെ സംഗീത സ്കോർ ഈ ചിത്രത്തിലുണ്ടായിരുന്നു. ഈ സിനിമയെ മലയാളം ഭാഷയിലേക്ക് ലൂർദ് മാതാവ് എന്ന്പേരിൽ മൊഴിമാറ്റം വരുത്തി.
ശബ്‌ദട്രാക്ക്: മലയാള പതിപ്പ്
ജി. ദേവരാജനാണ് സംഗീതം, ഗാനരചയിതാവ് മങ്കോമ്പു ഗോപാലകൃഷ്ണൻ.
പുറംകണ്ണികൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ വർഗ്ഗം:മങ്കൊമ്പ്-ദേവരാജൻ ഗാനങ്ങൾ
താരകാസുരൻ
താരകാസുര ( तारकासुर:  ) താരകാസുരൻ ( തമിഴ് : தாரக்காசுரன்)), താരകാസുര ( తారకసుర   ) എന്നിങ്ങനെയും അറിയപ്പെടുന്നു. ) ഹിന്ദു പുരാണങ്ങളിലെ ശക്തനായ അസുരനാണ്. അസുരനായ വജ്രംഗയുടെയും ഭാര്യ വജ്രംഗിയുടെയും മകനാണ്. താരകാസുരന് മൂന്ന് പുത്രന്മാരുണ്ടായിരുന്നു: താരകാക്ഷ, വിദ്യുൻമാലി, കമലാക്ഷ, അവർ ത്രിപുരാസുരർ എന്നറിയപ്പെട്ടു. താരകാസുരൻകാർത്തികേയനാൽ കൊല്ലപ്പെട്ടതായാണ് ഐതീഹ്യം.
ജനനം
തന്റെ സഹോദരിയായ അദിതിയോട് എന്നും അസൂയ തോന്നിയ ദിതി തന്റെ ഭർത്താവായ കശ്യപനോട് അദിതിയുടെ മക്കളായ ദേവന്മാരെ പരാജയപ്പെടുത്താൻ കഴിവുള്ള ഒരു മകനെ തനിക്ക് നൽകണമെന്ന് ആവശ്യപ്പെട്ടു. അത് സമ്മതിച്ച കശ്യപൻ തന്റെ ഭാര്യയ്ക്ക് വജ്രത്തെപ്പോലെ കടുപ്പമുള്ള കൈകാലുകൾ ഉള്ള വജ്രംഗയെ നൽകി. വജ്രംഗ ദിതിയുടെ ആജ്ഞ അനുസരിച്ച് ഇന്ദ്രനെയും ദേവന്മാരെയും പിടികൂടി അവരെ ശിക്ഷിച്ചുകൊണ്ട് അവളുടെ കൽപ്പന നിർവഹിച്ചു.